3 йил аввал 1471 siyrat.uz\nОсмоннинг хабари бўлмиш ваҳийни қабул қилиб олиш, Аллоҳнинг каломи Қуръонни қабул қилиб олиб кишиларга етказиш ва уни татбиқ қилиш Муҳаммад алайҳиссаломнинг бош мўъжизалари эди. Шунинг учун ҳам Пайғамбаримиз алайҳиссаломнинг бошқа мўъжизалари у Зотнинг пайғамбарликларининг тасдиғи сифатида ҳужжат қилинмас эди. Шундоқ бўлса ҳам, мазкур мўъжизалар у Зотнинг ҳаётларида кўп марталаб содир бўлганини ҳамма таъкидлайди. Бу ҳақда алоҳида китоблар ҳам битилган. Ушбу бўлимда Расулуллоҳ соллаллоҳу алайҳи васалламдан содир бўлган машҳур мўъжизалари билан сиз азизларни таништириб ўтамиз. У Зотнинг панжалари орасидан сув чиқиши Анас розияллоҳу анҳудан ривоят қилинади: «Пайғамбар соллаллоҳу алайҳи васаллам Завроода саҳобалари билан турганларида у Зотга бир идиш келтирилди. Шунда у Зот қўлларини идишга солдилар. Бас, у Зотнинг панжалари орасидан сув чиқа бошлади. Қавм таҳорат қилди. Қатода айтди: «Мен Анасга: «Нечта эдинглар?» дедим. «Уч юзта ёки уч юзта атрофида», деди». Икки шайх ривоят қилган. Яна ўша кишидан ривоят қилинади: «Расулуллоҳ соллаллоҳу алайҳи васалламни Аср намози вақти бўлганда кўрдим. Таҳорат суви изланди. Уни топа олмадилар. Расулуллоҳ соллаллоҳу алайҳи васалламга таҳорат суви келтирилди. Бас, у Зот ўша идишга қўлларини солдилар ва одамларга ундан таҳорат қилишга амр қилдилар. У Зотнинг панжалари орасидан сув чиқаётганини кўрдим. Бас, одамлар таҳорат қилдилар. Битталари ҳам қолмай таҳорат қилдилар». Икки шайх ва Термизий ривоят қилган. Яна ўша кишидан ривоят қилинади: «Пайғамбар соллаллоҳу алайҳи васаллам йўлга чиқдилар. У Зот билан саҳобаларидан баъзи кишилар бор эди. Йўлда кетаётганларида намоз вақти бўлди. Таҳорат қилгани сув топмадилар. Қавмдан бир киши бориб бир қадаҳда озгина сув келтирди. Бас, Пайғамбар соллаллоҳу алайҳи васаллам унда таҳорат қилдилар. Кейин тўрт бармоқларини қадаҳга чўздилар ва: «Туринглар, таҳорат қилинглар», дедилар. Бас, қавм хоҳлаганларича таҳорат қилдилар. Улар етмиштача эдилар». Бухорий ривоят қилган. Жобир розияллоҳу анҳудан ривоят қилинади: «Ҳудайбия куни одамлар чанқаб қолдилар. Пайғамбар соллаллоҳу алайҳи васалламнинг олдиларида кичик меш турарди. Бас, у Зот таҳорат қилдилар. Одамлар у Зот томон шошилдилар. Шунда Пайғамбар алайҳиссалом: «Сизларга нима бўлди?» дедилар. «Ҳузурингиздагидан бошқа таҳорат қилишимизга ҳам, ичишимизга ҳам сув йўқ», дейишди. Бас, у Зот қўлларини кичик мешкоб ичига солдилар. Шунда панжалари орасидан худди булоқларга ўхшаб сув отилиб чиқа бошлади. Биз ҳам ичдик, ҳам таҳорат қилдик. «Неча киши эдинглар?» дейилди. «Юз мингта бўлганимизда ҳам етар эди, ўн беш юзта эдик», деди. Бухорий ривоят қилган.


Бўка тажрибаси – ибрат намунаси — Ishonch Gazetasi\nБўка тажрибаси – ибрат намунаси\nЁшлар маънавиятини юксалтириш ва уларнинг бўш вақтини мазмунли ўтказиш бўйича Президентимиз илгари сурган беш ташаббус фарзандлар таълим-тарбияси, маърифати ва саломатлиги билан боғлиқ муаммоларга самарали ечим сифатида эътироф этилмоқда. Бунга Бўка туманида бажарилаётган ишлар билан танишиш жараёнида ишонч ҳосил қилдик.\nСанъатга ҳамма ошно\nДастлаб ёшларнинг мусиқа, рассомлик, адабиёт, театр ва санъатнинг бошқа турларига қизиқишини оширишга, истеъдодини юзага чиқаришга қаратилган биринчи ташаббус доирасида туманда кенг кўламли ишлар бошлаб юборилгани эътиборимизни тортди. Туман аҳолисининг уюшқоқлик билан амалга ошираётган саъй-ҳаракатлари ҳам шу ўринда яққол кўзга ташланади.\n– «Бўстон» маҳалласидаги ҳали тўлиқ фойдаланишга топширилмаган маданият саройида санъат тўгараклари фаолияти аллақачон бошланган, ўқувчилар ҳозирданоқ ўз қизиқишини намоён қилишмоқда, – дейди Бўка тумани ҳокими ўринбосари, хотин-қизлар қўмитаси раиси Марҳабо Абдулазизова. – Шу боис, ўқувчиларни барча зарурий жиҳозлар ва ўқув қуроллари билан таъминлаш диққатимиз марказида турибди.\n– Бу энди шаклланаётган жараён, беш ташаббусни амалга ошириш механизмлари Бўка тажрибаси орқали ўрганилмоқда, – дейди Тошкент вилояти ҳокимияти матбуот хизмати раҳбари Беҳзод Қобулов. – Асосий эътибор мактаб, стадион, тикув цехлари ва маданият марказларига қаратилган.\nСпорт – доимий ҳамроҳ\nТашаббус асосида ҳудуддаги барча стадионлар, спорт майдончалари, спорт мактабларида тўлиқ таъмирлаш ишлари амалга оширилгани ҳамда жиҳозлангани бўкаликлар учун айни муддао бўлди.\n– Ҳар куни эрта тонгда маҳалла аҳли спорт майдончасига чиқиб бадантарбия машғулотлари билан шуғулланишни канда қилмайди, – дейди «Янгиқўрғон» маҳалласидаги 28-мактаб директори Жамшид Исроилов. – Кечки салқинда эса жамоаларга бўлиниб, стадионда мириқиб футбол ўйнашади. Бундан ёшлар ҳам, катталар ҳам бирдек мамнун. Одамлар кун давомида бардам, руҳи тетик бўлиб юришади.\nМазкур мақоланинг тўлиқ кўринишини «Ishonch» газетасининг 2019 йил 14 май 60 – сонида ўқинг.\nМаҳалланинг етакчиси ким?\nОсуда кунлар қадри\nҲаёт дерлар буни…


Euronews: Ким Чен Ин Хитойга келдими ёки келмади?\nEuronews: Ким Чен Ин Хитойга келдими...\n28.03.2018 11:30 0 6822\nҚатор оммавий ахборот воситалари Ким Чен Иннинг Хитойга ташрифи ҳақида маълумотлар ёритгандилар.\nРасмий Пекин 27 март куни ташқи ишлар вазирлиги томонидан уюштирилган брифингда «Bloomberg» нашрининг Шимолий Корея раҳбари Ким Чен Иннинг Хитойга ташриф буюргани тўғрисидаги хабарларидан таажжубда эканини билдирди.\nШунингдек матбуот анжуманида Хитойнинг Шимолий Корея билан алоқалари ҳар доим яхши бўлиб келганлиги, бунда бирорта янгилик йўқлиги таъкидланди.\nКейинчалик Хитойга Ким Чен Иннинг ўзи эмас, Шимолий Кореянинг юқори мартабали вакили келганлиги маълум қилинди. «Бу тадбирдан асосий мақсад Ким Чен Иннинг келажакда бўладиган, лекин муддати номаълум ташрифига тайёргарлик бўлган», — деб ёзади «Euronews.com».\nШундай қилиб, Ким Чен Иннинг Хитойга келган ёки келмагани тўғрисидаги саволлар яна очиқ қолди.\nЧунки бундан бир кун аввал қатор оммавий ахборот воситалари Ким Чен Иннинг Хитойга ташрифи ҳақида маълумотлар ёритгандилар.\nХитой Шимолий Корея Ким Чен Ин


Тиббиёт ходимларини вирус ўчоқларига мажбуран киритишяптими? (Иш жойида коронавирус юқтириб, вафот этган тошкентлик шифокор қизининг деганлари) — manzur.uz\nШаҳноза ҳалигача стресс ичида ва оловдек дардда қовриляпти. Вазиятга баҳо беришда ошириб юбориши мумкин. Айтган сўзларига фактлар сўрадим. У менга отасининг Ўртасаройда тушган ҳимоя воситалари билан тўлиқ таъминланмаган расмини, шунингдек, мозорда узоқдан тасвирга олинган марҳум шифокорнинг тобутини олиб тушишаётгани ва унга қўшимча тахминан яна иккита тобут кўриниб турган фото ва видеоларни жўнатди.\nmanzur.uz / 30.06.2020 49\nСоғлиқни сақлаш вазирлиги Пойтахтимиздаги Яккасарой туман тиббиёт бирлашмаси шифокори А.У.нинг шу йил 14 июнидан Юқори Чирчиқ туманидаги карантин марказида фаолият кўрсата бошлагани, 23 июнь куни аҳволи оғирлашиб, 26 июнда эса вафот этгани ҳақида хабар берган эди.\nАйни пайтда телеграмнинг Микрафон кўтарган аёл каналида вафот этган шифокорнинг қизи билан бўлган суҳбат эълон қилинди. Қуйида уни тўлиқ келтирамиз.\nШаҳноза Ҳасанова (тинмай йиғлайди): Оғир жудолик юз берди… Отам Уралов Алишер, 52 ёшда эдилар. Яккасарой туман тиббиёт бирлашмасида ишлардилар.\n14 июнь куни Ўртасаройдаги карантинга олинган беморларга қараш учун ишхоналари томонидан мажбурий жўнатилганлар. Отам ишдан қочмасдилар. Ёшлари катта, гипертония, қандли диабет, оғир вазнда бўлганлари учун ҳам касалликни оғир ўтказиши мумкин бўлган хавф гуруҳида эдилар. Икки марта рад жавобини берганлар. Лекин отдел кадрнинг “бормасангиз, ишдан ажраласиз” деган гапи ортидан боришга мажбур бўлганлар. Ишларини жуда яхши кўрардилар-да.\nЎртасаройда шифокорлар учун шароит яхшимас. Тез-тез алмаштириладиган ҳимоя воситалари етмаётганини айтгандилар. Отам менга расм жўнатганда, “қўлқоп ва бахиллам йўқ” деганлар. Хуллас, борганларидан 4 кун ўтиб иситмалари чиқишни бошлаган. Коронавирусга тест топширганларида юклама кўплиги учун СЭС жавобни куттирган. 20 июнь куни тест жавоби “мусбат” чиққан. Одатда қатъий ташхис қўйиш учун қайта-қайта текширилади. Яна иккинчи тестнинг жавобини кутишган.\n21 июнь куни отам билан бирга ишлаётган ва бир хонада ётган шифокор Яккасарой туман тиббиёт бирлашмаси штабига икки томонлама пневмония ташхиси билан сигнал хати жўнатган. Тез ёрдам машинасига жойлаштирган. Аҳволлари оғирлашган. “Вирусга шубҳа” остида ўзларининг карантин зонага айланган ишхоналарига олиб боришган. Энг даҳшати, ўша ўзлари ишлайдиган Яккасарой туман тиббиёт бирлашмаси отамни қабул қилмаган, “жой йўқ” деб “отказ” берган. Видео бу ерда.\nЎзлари ишлаётган жой! Вақт йўқотилган. Ҳозир бўлса, ишхоналаридаги ходимлар ва раҳбарлари ҳам “биз отангизнинг касал бўлганини билмагандик” дейишяпти. Отам ўшандан кейин Зангиотадаги юқумли касалликлари шифохонасига жўнатилганлар. У ерда тайинли тиббий ёрдамни ололмадилар. “Ҳамма менга қарашдан қўрқяпти” деб ҳансираб оғир аҳволда телефон қилганлари қулоқларимда жаранглаб турибди, опа….шунинг учун ўлим тез содир бўлди… Отам Литературныйдаги юқумли касалликлар шифохонасида вафот этдилар.. 26 июнь куни Отамни СЭС ходимлари ёрдамида ерга қўйишди…Дардимдан ёниб кетяпман, опа…\nФотиҳага келган ҳамширалар “ахир жой бор эдику, нега ўзимизнинг врачни киргазишмади” дейишади. Нега отамнинг ҳамроҳ касалликлари кўп бўлса ҳам, истамасалар ҳам босим билан Ўртасаройга жўнатишди? Нега шахсий ҳимоя воситалари билан тез-тез таъминлаб турилмади? Нега ковид аниқланганидан сўнг салоҳиятли, тўғри даволай оладиган шифохонага жўнатилмадилар? Нега? Нега?\n-Ҳақиқатан ҳам врачларга “давка” кетяпти. Бу ерга келмаганлардан ҳам сўраб кўринг, шундай дейишади. Шахсан ўзим ҳам 54 ёшли врачман ва бу ерга мажбуран келганман. Эҳтиёжларимизга керак бўладиган нарсаларни яхши таъминлаб беришолмади. Карантинга олинган 600 га яқин фуқарога бригадамиз билан тиббий хизматни олиб бордик. 600 киши ҳаммаси вирусга чалинган эмас, лекин уларнинг бошқа касалликлари бўлади, асаб, ошқозон касалликлари, психоз кузатилади… Агар улар у ёки бу тиббий ёрдам эҳтиёж сезcа, дори-дармон таъминоти яхшимас, биз талаб қўйсак, таъминлаб беришолмади.\nҲимоя воситаларига келсак, бу ерда қизил ва яшил зоналар бор. Қаерда хизмат кўрсатишга қараб кийимлар кийилади. Шаҳноза айтганидек, тапочкалар етишмовчилиги принципиал эмас. Менинг фикрим, бу ерга келадиган шифокорлар контингентини тўғри танлаш керак. Тасаввур қилинг, ишхонангизда ишлаяпсиз-да, шундоқ қўнғироқ қилишади-да ярим соат вақт беришади, нарсаларингни йиғ зонага борасан! Ҳеч қандай тайёргарлик этапи йўқ, инструктаж йўқ, қоғозларда қолиб кетган. Келган шифокорлар вазиятни ўрганиб олгунча 2-3 кун шокда юради. Шахсан мен ўзим ўша якшанбада (14 июнь куни) туғруқхонада дежурда эдим. Мени навбатчиликдан олишяпти-да бу ерга жўнатишяпти. Бу инсонийликданми? Ишхоналарда ходимларни контингентини адолат билан саралаш йўқ.\nИккинчи манбам ҳам Шаҳнозанинг фикрларини қисман тасдиқлагани сабаб контрфактни ўрганиш учун Яккасарой туман тиббиёт бирлашмаси кадрлар бўлими бошлиғи билан боғланиб кўрдим. У киши босиқлик билан саволларга жавоб беришга ваколатли эмасликларини айтдилар. Аммо бир-икки вазиятга фикрларини билдирдилар. Айтишларича, А. Уралов карантин зонага бормасликучун ҳеч қандай ёзма рад жавоби бермаган. Ҳеч кимни мажбурлашмаган.\n“Ёш болали, пенсия ёшидаги шифокорларимиз бор, уларга таклиф ҳам берилмаган. Ўрта ёшли ва соғлом шифокорларни жўнатганмиз. У киши ҳар куни соғлом ишга келиб, ишлаб юргандилар-да. Больничныйларини кўрсак, фақат 2016 йилда 3 кунга чиққан эканлар”. А. Уралов кадрлар бўлими бошлиғига 25 июнда қўнғироқ қилгандагина ҳолат ёмонлигидан хабар топган, унгача билмаган. Алишер ака қайси больницада ётгани, нафаси қисаётгани, симптомлари ковидга ўхшаётганини айтган. Айтишича, бош шифокор ҳам Ураловнинг вирус юқтиргани ҳақда ҳаётининг охирги кунлари (25-26 июнь) гача хабари бўлмаган.\nБош шифокор: “менга ҳеч ким чиқмади, қандай қилиб у кишини ётқизмаслигим мумкин?” деган. ССВнинг 61-буйруғига кўра, муассаса навбати билан 5 нафардан шифокорлар гуруҳини жўнатяпти, ҳамма ўз вазифасини ўтаб, раҳмат эшитиб қайтяпти. А. Ураловнинг карантин зонага айлантирилган ишхонасига киритилмаслиги буйруғини ким берганини билмайди…\nДарвоқе, кадрлар бўлими бошлиғидан бошқа бирорта раҳбар марҳумнинг қизидан кўнгил сўраб қўймаган. Шаҳноза Ҳасанова бу ҳақда гапирмади, аммо эслатиб қўйишим керак: 4652 — сонли Президент қарорига кўра, беморлар билан ишлаш давомида коронавирус инфекциясини юқтириб олган тиббий персоналга 100 млн, соғлиғи тикланмаса…унинг оила аъзоларига 250 млн сўм қўшимча тўлов берилади. Бу ҳақда раҳматли А. Уралов оиласига ҳали ҳеч ким оғиз очганича йўқ..\nИкки кун давомида мана шу суҳбатлар ичида яшадим, ёндим, куйдим, эртага шифокор яқинларим бошида ҳам бу хавф турганини ўйлаб юракка яқин олдим…


Саратовда ҳалокатда ўлган 5 ўзбекистонликнинг шахси аниқланди\n16 июн 2019, Тошкент вақти: 16:18\nРоссиянинг Саратов вилояти ҳудудидаги темирйўл кесишмасида поезд ва автобус тўқнашуви оқибатида ўлган 5 ўзбекистонликнинг шахси аниқланди. Ўзбекистон Фавқулодда вазиятлар вазирлиги (ФВВ) берган маълумотга кўра, ўзбекистонликларнинг жасади Озинский тумани марказий шифохонаси моргида сақланмоқда.\nҲалок бўлганларнинг шахсига доир маълумотлар\nФВВ ахборот хизмати берган маълумотга кўра, шу йилнинг 17 ноябрь куни Москва вақти билан соат 12:00ларда Саратов области Озинский райони ҳудудида юк поезди ва «Сетра» русумли автобус иштирокида тўқнашув содир бўлган.\nҲалокат натижасида автобусда 5 ўзбекистонлик воқеа жойида ҳалок бўлган, 2 қозоғистонлик эса тан жароҳати олган.\nҲалок бўлган йўловчилар рўйхати:\n1. Абдуманноб Maxмуталиевич Бозоров, 1975 йилда туғилган;\n2. Алимардон Қосималиевич Эгамов, 1986 йилда туғилган;\n3. Гулхумор Жумабоевна Қосимова, 1987 йилда туғилган;\n4. Орзихон Ўктамовна Халилова, 1987 йилда туғилган;\n5. Муроджон Юсупович Заидов, 1975 йилда туғилган.\nРасмий маълумотга кўра, ҳалок бўлган ўзбекистонликларнинг жасади Озинский тумани марказий шифохонаси моргида сақланмоқда.\nАйни пайтда, ҳалок бўлган фуқароларнинг шахсига тўлиқ аниқлик киритиш, яқин қариндошларига хабар бериш бўйича ташкилий ишларни амалга оширилаётгани хабар қилинди.\nРоссия полицияси ҳайдовчига иш очди\nШунингдек, "Интерфакс" агентлигининг хабар қилишича, Россия полицияси поезд билан тўқнашган автобус ҳайдовчисига нисбатан нисбатан жиноий иши очилган.\nХабарда айтилишича, 61 яшар ҳайдовчи Россия Федерацияси Жиноят Кодексининг 264-моддаси, 5-қисми билан йўл ҳаракати қоидаларини бузишда гумон қилинмоқда ва у ҳисбга олинган.\nҚозоғистоннинг Астрахандаги консули Канат Шеккалиев 17 ноябрь куни ҳалокатда жароҳатланган ҳайдовчи ва ёрдамчиси оғир жароҳатлар билан шифохонага ётқизилганини маълум қилганди.\nРИА Новости агентлигининг хабар қилишича, шифохонага тушган қозоғистонликлардан бирининг аҳвол оғирдир, аммо бу шахс ҳайдовчими ёки унинг шериги - бунга ҳануз аниқлик киритилмади.\nРоссиянинг РИА Новости хабарига кўра, 17 ноябр куни маҳаллий вақт билан соат 12:00да (Тошкент вақти билан соат 13:00да) Саратов вилояти Озинский тумани ҳудудида, "Энгелс—Ершов—Озинский" трассасининг 1-километрида "Саратов — Уляновск" йўналиши бўйлаб қатновчи Mercedes русумли автобус юк поезди билан тўқнашган.\n"Автобусда 7 киши бўлган, уларнинг 5 нафари Ўзбекистон фуқаролари, 2 нафари қозоғистонлик. Ўзбекистон фуқароларининг барчаси ҳалок бўлган, қозоғистонликлар шифохонага ётқизилган", дейилади РИА Новости хабарида.


Beeline Uzbekistan – Тошкент халқаро инвестиция форумининг digital-ҳамкори\n10:00 / 22.03.2022\n24-26 март кунлари Ўзбекистон пойтахтида I Тошкент халқаро инвестиция форуми (ТХИФ) бўлиб ўтади. Унда бутун дунёдан 1500 га яқин йирик инвесторлар, етакчи молия институтлари ва ташкилотлари вакиллари қатнашишади. Beeline Uzbekistan форумнинг digital-ҳамкори сифатида иштирок этади.\nТХИФда телекоммуникация холдинги вакиллари иштирок этишади. Форумнинг биринчи куни, 24 март куни VEON компаниялар гуруҳининг бош ижрочи директори Каан Терзиоғлу “Марказий Осиёда савдо оқимларининг трансформацияси ва уларнинг капиталлашуви” мавзусидаги давра суҳбатида маърузачи сифатида иштирок этади ва ўзининг Марказий Осиё телеком бозорини ўзгартириш соҳасидаги тажрибаси билан ўртоқлашади. Шунингдек, форумда меҳмон сифатида VEON ҳаммуассиси ва VEON директорлар кенгашининг фахрий раиси Оги Фабела иштирок этади.\nТХИФ доирасида ялпи мажлис, йиғилишлар, давра суҳбатлари, тақдимотлар ва брифинглар каби 40 дан ортиқ тадбирлар ўтказилади. Форум мамлакат иқтисодиёти учун муҳим бўлган истиқболли лойиҳалар тақдимоти майдонига айланади. Хорижий капитални жалб қилиш имкониятлари тақдим этилади, хорижий инвесторлар Ўзбекистонда уларга қандай шароитлар яратилгани билан танишадилар.\nBeeline Uzbekistan рақамли ҳамкори Конгресс марказини юқори сифатли мобил алоқа ва интернет билан таъминлайди. Бундан ташқари, компания форум иштирокчилари ва меҳмонларига дақиқалар, SMS ва интернет-трафикни ўз ичига олган махсус тарифга эга SIM-карталарни тақдим этади.\n“Албатта, бундай даражадаги меҳмонларни қабул қилиш Ўзбекистон учун катта шараф ва масъулиятдир. Иштирокчиларга улар учун одатий бўлган юқори сифатли мулоқотни тақдим этиш орқали биз ушбу масъулиятни зиммамизга олишга тайёрмиз. Бизнинг дигитал-хизматларимиз ҳам ташкилий, ҳам шахсий вазифаларни ҳал қилишга ёрдам беради”, — деди Beeline Uzbekistan бош директори Анджей Малиновски.\nUnitel МЧЖ 2006 йилнинг 12 сентябрдан бошлаб Beeline Uzbekistan савдо белгиси остида хизматлар кўрсатиб келмоқда. Беэлине Узбекистан бош қароргоҳи Амстердам (Нидерландия) шаҳрида жойлашган VEON халқаро телекоммуникация холдинги таркибига киради.\nVEON 9 мамлакатда 217 миллиондан ортиқ обуначига эга глобал телекоммуникация ва интернет хизматларини провайдери. Унинг акциялари NASDAQ ва Euronext Amsterdam фонд бозорларида жойлашган.\nBeeline Uzbekistan'да 1,6 мингга яқин ходим ишлайди. 2006 йилдан буён Ўзбекистон бозорига кириши билан VEON мамлакат телекоммуникация соҳасига 1,2 миллиард АҚШ долларидан ортиқ сармоя киритди. Beeline СБ'нинг Ўзбекистондаги фаолияти давомида 1,8 миллиард доллардан ортиқ солиқ тўланган.


НАВОИЙ ВИЛОЯТИДА БОШОҚЛИ ДОН ЭКИНЛАРИДАН ЮҚОРИ ҲОСИЛ ЕТИШТИРИШ - Ўзбекистон Республикаси Қишлоқ хўжалиги вазирлиги\nМуаллифлар: қишлоқ хўжалик фанлари докторлари: Б.Сулаймонов, Б.Халиков, Р.Сиддиқов, қишлоқ хўжалик фанлари номзоди, А.Курбанбоев, А.Қаюмов, илмий ходимлар: Н.Туфлиев. Ж.Эргашев, Р.Умидов\nБуларнинг ҳаммаси олимларимизнинг изланишлари, деҳқону фермерларимизнинг фидокорона меҳнатларининг самараси ҳисобланади. Юртимиз фаровонлигида муҳим ўрин тутадиган дон ва дон махсулотлари етиштиришда эришилган бу марра, шубҳасиз мамлакатимизда амалга оширилаётган ислоҳотларнинг энг муҳим самарасидир. Бу самара эндиликда ғалла етиштириш ҳажми ортишидагина эмас, балки унинг сифат даражаси ҳам яхшиланиб бораётгани, эришилган илғор усулларни қўллаш билан бирга жаҳон тажрибасидан ҳам кенг фойдаланишда кўринмоқда.\nНавоий вилоятида ҳам ғалла ҳосилдорлигини йилдан-йилга ошириб бориш бўйича салмоқли ишлар амалга оширилиб келинмоқда. Мунтазам амалга оширилаётган агромелиоратив тадбирлар натижасида ғалла ҳосилдорлиги салмоғи ҳам ошиб бормоқда. Ҳозирги кунда барча фермер хўжаликларда ғалланинг энг серҳосил, истиқболли навлари парвариш қилинмоқда, вилоятда ғалла уруғчилиги ташкил этилган бўлиб, уни ривожлантириш учун уруғлик ғаллани тозалаш, саралаш, зараркунанда ва касалликларга қарши дорилаш ҳамда уни жаҳон андозаларига мос келадиган кондицияга етказиш учун зарур асбоб-ускуналар, лаборатория анжомлари, махсус техника воситалари олиб келиб ўрнатилди. Бу ишлар вилоятнинг ўз уруғлик фондини яратиш имконини бермоқда. Бу эса ғаллачиликни ривожлантиришнинг бош мезонидир.\nНавоий вилоятнинг тупроқ-иқлим шароити\nНавоий вилоятининг умумий ер майдони 10937,3 минг гектар бўлиб, республика ҳудудининг 24,8 фоизини ташкил этади. Шундан, вилоятнинг экин экиб фойдаланадиган ер майдони 1,1 фоизни ёки 111,9 минг гектар бўлиб, унинг суғорилиб деҳқончилик қилинадиган майдони 91,4 минг гектарни ташкил этади. Бундан кўриниб турибдики, Навоий вилоятининг асосий ер майдонлари асосан чўл зонаси ва тоғ олди адирликларидан иборат. Шуларни ҳисобга оладиган бўлсак, Қизилқум чўлининг 45-500С ва ундан юқори бўлган ёзининг жазирама иссиғининг таъсири вилоятнинг деҳқончилик билан шуғулланадиган ҳудудларидаги қишлоқ хўжалик экинларини ўсиш ва ривожланиш даврида ўз ҳукмронлигини ўтказади. Бу даврда тоғ ён бағирларидан чиққан шамол чўлнинг иссиқ оқими билан қўшилиб ёқимсиз иссиқ гармселни ташкил қилади бу ўз навбатида қишлоқ хўжалик экинларининг ривожланишига ўта салбий таъсир кўрсатади. Бундай об-ҳаво шароитини вилоятнинг барча қишлоқ хўжалик туманларида Кармана, Навбаҳор, Қизилтепа, Конимех, Нурота, Хатирчи кўриш мумкин.\nЎзбекистон Республикаси қишлоқ ва сув хўжалиги вазирлиги Зарафшон гидрогеолого-мелиоратив экспедициясининг Навоий вилоят бўлими маълумотларига кўра вилоятнинг жами фойдаланиш мумкин бўлган ер майдони 131840 гектарни ташкил этади, шундан, 16800 гектари (12,7 %) шўрланмаган, 89540 гектар (67,9 %) кам шўрланган, 22500 гектар (17,1%) ўртача шўрланган, 3000 гектар (2,3 %) кучли шўрланган ҳисобланади.\nНавоий вилояти суғориладиган ер майдонларида кузги бошоқли дон экинларининг асосан Аср, Андижон-2, Матонат, Нота, Гром, Кума, Есаул, навлари етиштирилади.\nСуғориладиган ерларда ғалла ва дуккакли ўсимликлар илмий тадқиқот институтида яратилган. Нав, Давлат нав синовига топширилган.\nКелиб чикиши. Тур ичида дурагайлаш йўли билан, Крошка х Орувал дурагай комбинациясидан икки марта якка танлаш йўли билан яратилган.\nУмумий тавсифи. Ўртапишар, ўсимлик буйи 95-105 см, ётиб колишга чидамли. Бошоғи цилиндирсимон, йирик. Тур хили Lutescens (лютесценс). Бошокча кипиғи тухумсимон шаклда, тишлари тўгри ва киска. Дони йирик, кизил рангда. шакли чўзик. Дон чоки уртача чукурликда.\nХосилдорлиги. Потенциал дон ҳосилдорлиги юқори 110-120 центнер. Утмишдош экиш кузги нўхотдан сўнг экилганда 2 йилда ўртача ҳосилдорлик 82.4 центнерни ташкил этган, Совуққа чидамли.\nКасалликларга чидамлилиги; Чангкора - куя, сарик занг касаллигига чидамли. Қўнгир занг касаллигига дала шароитида чидамли. Поя занги ва септориоз касалликларига ўртача чидамли.\nЭкиш муддати. Минтақа учун мақбул муддат.\nЭкиш меъёри. 1 гектар майдонга 4,5-5 млн. унувчан уруғ ҳисобида. Нав оптимал муддатда экилиши талаб этилади, экиш нормаси 220-240 кг/га ҳисобида.\nУмумий тавсифи: Суғориладиган ерларда ғалла ва дуккакли ўсимликлар илмий тадқиқот институтида П.П.Лукьяненко номидаги Краснодар қишлоқ хўжалик илмий тадқиқот институти билан ҳамкорликда яратилган.\nКелиб чиқиши: Купава 29 селекция намунасидан қайта танлаш усули билан яратилган.\nУмумий тавсифи: Нав ўрта бўйли, ётиб колишга чидамли, дони тўкилмайди. Купава навидан 2-3 кун эрта бошоқлайди. Lutescens (лютесценс) тур ҳилига киради. Бошоғи цилиндрсимон, бошоқ зичлиги ва узунлиги ўртача, бошоқ маҳсулдорлиги юқори. қилтиқсимон ўсимталари қисқа. Бошоқча қилтиғи елкаси тўғри, энглилиги ўртача, тишчалари тўғри ва қисқа.\nБошоғи оқ. дони қизил узунчоқ шаклда.\nҲосилдорлиги. Навнииг потенциал имконияти гектаридан 80-90 центнер. Ўртача ҳосилдорлик 60-центнергача, 1000 дона дон вазни 42-43 гр.\nКасалликларга чидамлилигри: Қўнғир ва поя занги, септориоз касалликларига чидамли, ун шудринг касаллиги билан жуда ҳам паст даражада ва сариқ занг билан намгарчилик юқори бўлган йилларда касалланади.\nЭкиш минтақа учун мақбул муддатда ўтказилади.\nЭкиш меъёри 4,5-5,0 млн. дона унувчан уруғ ҳисобида 6елгиланади. Нав оптимал муддатда экилиши талаб этилади, экиш нормаси 200-220 кг/га ҳисобида.\nУмумий тавсифи: Ўта эртапишар, ўрта бўйли, ётиб қолиши чидамли. Егуthrospermum (эритроспермум) тур ҳилига мансуб. Бошоғи цилиндрсимон, ўртача зичлик ва узунликда, пишишга яқин бошоғи оқ рангга киради. дони қизил йирик, овал шаклида, шишасимон, 1000 дона дон вазни 41-44 гр, дон чоки саёз.\nХосилдорлиги: Навнинг потенциал имконияти 90-100 центнер. Ўзбекистон Республикаси Қишлоқ хўжалик экинлари навларини синаш Давлат комиссияси берган маълумотда республика ҳудудларида нав ҳосилдорлиги гектаридан 48,7- 61,7 центнерни ташкил этган. Навоий вилояти Кармана туманида 2014 йилда гектаридан ўртача 46 центнер дон ҳосили олинган.\nКасалликларга чидамлилиги: Давлат нав синови давомида нав касаллик ва зараркунандалар билан зарарланмаган.\nНав оптимал муддатда экилиши талаб этилади, экиш нормаси 210-220 кг/га ҳисобида.\nУмумий тавсифи: Нав паст бўйли, 85-90 см, ётиб қолишга чидамли. Тезпишар. Бошоғи цилиндрсимон, узунлиги ва зичлиги ўртача, тур хили Лютесценс (Lutescens). Бошоғининг устки қисмида қилтиқсимон ўсимталари 1,5-4,0 мм. Бошоқча қипиғи йириклиги 7-8 мм., тухумсимон шаклда. Бошоқча қипиғи тишчалари қисқа бироз қайрилган, елкаси тўғри, кенглиги ўртача, доннинг йириклиги ўртача, тухумсимон шаклда, дон чоки саёз.\nНавнинг дон маҳсулдорлик потенциал имконияти ўта юқори. Шимолий Кубан қишлоқ хўжалик тажриба станциясида 3 йилда (2000-2002 й) ўртача ҳосилдорлик 104,4 центнерни ташкил этган.\nНав дон сифати бўйича “Кучли” буғдойлар гуруҳига киритилган. Нав чанг қоракуя ва қўнғир занг касалликларига чидамлилиги юқори. Сариқ, поя занг ҳамда септариоз касалликларига дала шароитида чидамли, ун шудринг ва бошоқ фузариозига ўртача чидамли. Совуққа ва қурғоқчиликка чидамлилиги ўртача.\nЭкиш: минтақа учун мақбул муддатда экиш тавсия этилади.\nЭкиш меъёри: гектарига 5,0 млн. дона унувчан уруғ ҳисобидан белгиланади.\nУмумий тавсифи: Паст буйли, 85-90 см.,ётиб колишга чидамли. Тезпишар. Бошоги цилиндирсимон, узунлиги ва зичлиги уртача тур хили Lutescens, Бошокча кипиги йириклиги 7-8 мм., тухумсимон шаклда. Бошокча кипиги тишчалари киска бироз кайрилган, елкаси тўгри, кенглиги ўртача, доннинг йириклиги ўртача, тухумсимон шаклда, дон чоки саёз.\nХосилдорлиги: Навнинг дон махсулдорлик потенциал имконияти ўта юкори. Ушбу нав Кармана туман шароитида ўртача 56-60 ц/га ҳосил беради.\nКасалликларга чидамлилиги Чанг коракуя ва кўнгир занг касалликларага чидамлилиги юкори. Сарик, поя занги хамда септариоз касалликларига дала шароитида чидамли, ун шудринг ва бошок фузариозига ўртача чидамли. Совукка ва кургокчиликка чидамлилиги ўртача.\nЭкиш муддатлари: Минтака учун макбул, муддатда экиш тавсия этилади.\nЭкиш мсъёри: гектарига 5,0 млн. дона унувчан уруг хисобида. Экиш нормаси 180-200 кг/га.\nУмумий тавсифи: Нав паст бўйли, бўйи 90-100 см, ётиб қолишга чидамлилиги юқори. Ўта эртапишар. Тур хили Лютесценс (Lutescens). Бошоғи пирамидасимон, ўртача зичликда ва узунликда 9-10 см. Бошоқча қобиғи тухумсимон, ўртача катталикда. Дони қизил, ўртача катталикда, тухумсимон шаклда, дон чоки саёз.\nНав донининг маҳсулдорлик потинциали юқори, гектаридан 100 центнер.\nНавнинг, дон сифат кўрсаткичлари юқори. Дондаги оқсил ва клейковина миқдори “Победа-50” навидан юқори.\nНав қўнғир, сариқ ва поя занги, септариоз, ун шудринг касалликларига чидамли, бошоқ фузариозига ўртача чидамли. Совуққа чидамлилиги юқори, Қурғоқчиликка чидамли.\nЭкиш минтақа учун мақбул муддатларда.\nЭкиш меъёри: гектарига 5,0 млн. дона унувчан уруғ ҳисобидан.\nУмумий тавсифи: Нав ярим пакана, бўйи 85-90 см, ётиб қолишга чидамли. Ўта эртапишар. Лютесценс (Lutescens) тур хилига мансуб. Бошоғи веретенасимон, ўртача узунликда ва урчуқ зичликда. Бошоқча қобиғи узунчоқ. Дони тўқ қизил, ўртача катталикда, чўзинчоқ шаклда, дон чоки ўртача чуқурликда, 1000 дона дон вазни 42-44 грамм.\nДон маҳсулдорлик потенциали юқори, гектаридан 100 центнер.\nНав дон сифат кўрсаткичлари юқори. Дондаги оқсил 14,6 клейковина миқдори 29,2 фоиз, доннинг сифат кўрсаткичлари бўйича “Кучли” буғдой гуруҳига киради.\nНав поя зангига ўртача чидамли, септориоз, ун шудринг, бошоқ фузариозига ўртача берилувчан, қўнғир ва сариқ занг касалликларига берилувчан. Совуққа чидамлилиги ўртача, қурғоқчиликка чидамлилиги юқори.\nЭкиш муддатлари: минтақада мақбул, кечки муддатларда экилса ҳосилдорлиги пасаяди. Яровизация даври қисқалиги ҳисобига баҳорги муддатларда ҳам 5 мартдан кечиктирмай экиш мумкин.\nЭкиш меъёри: мақбул экиш муддатларида экилса 4,0-4,5 млн. дона унувчан уруғ, кечки муддатларда экилса 5,0-5,5 млн. дона унувчан уруғ. Баҳорда экиш меъёри 6,0-6,5 млн. дона унувчан уруғ ҳисобида.\nСув танқислиги юзага келадиган ҳудудларда сув ресурсларидан тежамли ва самарали фойдаланиш мақсадида ғалла жойлаштирилган контурлардаги сув йўлларини картага тушириб, ғалла майдонларининг охирги даласигача сувни етказиш, бунинг учун амалга ошириладиган ишлар (ариқ тозалаш, янги ариқ қазиш, қўшимча насос ва трансформаторлар ўрнатиш) тадбири тузилади.\n450-6500С фойдали ҳароратни олиб улгурганда, камида 3-4 тача туплайди. Шунинг учун, кечки ва ўртапишар кузги буғдой навларини яровизациядан ўтиш даври 60-70 кун, эртапишар кузги буғдой навларининг яровизация даври 30-40 кунга тўғри келади. Шуни ҳисобга олиб, навларнинг экиш муддатларини вилоятнинг турли деҳқончилик ҳудудларига мос равишда табақалаштириш лозим. Ўрта муддатда эса яровизация даври қисқа бўлган, эртапишар кузги буғдой навларини экиш мақсадга мувофиқ ва самарали бўлади. Ҳозирда экишга тавсия этилаётган буғдойнинг Аср, Андижон-2, Краснадар-99, Таня, Гром, каби интенсив типдаги навларнинг юқори агрофонга талабчанлигини ҳисобга олиб, уларни тупроғи унумдор, шўрланмаган, сув билан яхши таъминланган, ўт босмайдиган майдонларга жойлаштириш мақсадга мувофиқдир. Тупроғи шўрланишга мойил, сув таъминоти барқарор бўлмаган ва кучли ўт босадиган майдонларга Чиллаки, Шавқат, Ёнбош, Маржон каби маҳаллий навларни экиш тавсия этилади.\nКузги ғалла экинларида йиллик азотли ўғитлар меъёри соф холда гектарига 180-200 кг миқдорда белгиланганда, азотли ўғитларнинг 75-80 кг/га туплаш даврида, 75-80 кг/га найчалаш даврининг бошланишида, 30-40 кг/га ни бошоқлаш даврларида озиқлантириш мақсадга мувофиқ. Бунда дастлабки озиқлантириш ишларини вилоятнинг енгил қумоқ тупроқларидан, кейинги навбатда эса ўрта ва тоғ олди минтақасида бериш мақсадга мувофиқ. Бунда кузда экиш олдидан ёки экиш билан бирга берилган фосфорли ўғитлар таркибидаги азот (25 кг) миқдори ҳисобга олиниши.\nВилоятнинг Кармана, Навбаҳор, Қизилтепа, Конимех, Нурота, Хатирчи туманлари туманларида уруғни ундириб олиш учун 750-800 м3/га сув миқдорида, ўсимликни қишга тўлиқ туплаган ҳолда киришини таъминлаш учун эса ноябр ойида 700-750 м3/га ҳисобида иккинчи марта суғорилади.\nДон экинларига катта зарар келтирувчи сўрувчи ҳашоратлардан шира, трипс, зарарли хасва, шилимшиқ қурт. Буларга қарши курашда Булдок 2.5 фоиз э.к. 0.5 л/га, Карате 5 фоизли 0.15-0.20 л/га, Сумми–Алфа 20 фоизли э.к 0.07 л/га, Атилла 0.2-0.3 л/га, Суперфос 55 фоизли э.к 0.5 л/га ишлатилади.\nВилоятда буғдойнинг пишиб етилиши йилнинг энг иссиқ муддатларига тўғри келади. Буғдой пишгандан кейин қисқа вақт давомида йиғиштириб олинмаса, унинг бошоқларидаги дон ўз-ўзидан тўкила бошлайди. Шамол, ёввойи қушлар ва кемирувчиларнинг зарарли таъсири натижасида ҳосил нобудгарчилиги белгиланган миқдордан ошиб кетади.\nКузатишлар шуни кўрсатадики буғдой пишиб етилгандан кейин бир хафта ичида йиғиштириб олинмаса, бошоқдаги доннинг ўзидан-ўзи тўкилиши натижасида кунига 1-1,2 фоиздан ошиб бораверади. Тўлиқ пишиб етилган ғаллани ўриб-йиғиб олишда бир хафта ичида нобудгарчилик 7-9 фоиз бўлса, иккинчи хафтасидан бошлаб 12-15 фоизга ошади.\nДемак, пишиб етилаётган ғалла майдонлари беш юзбошилар томонидан доимий кузатувга олиниб, қайси далада ўрим ишлари биринчи бошланиши ва кейин комбайн қайси далага ўтиши лозимлиги аниқ кўрсатилиши керак.\nЮқорида келтирилган шарт бажарилмаган жойларда дон комбайнларининг иш унуми 15-20 фоизга камайиб кетади ва уларнинг тез ишдан чиқиш холатлари кузатилади, дон нобудгарчилиги ортади, баъзи ҳолларда бункердаги дон ифлосланиб унинг сифати пасайишига олиб келади.


Жунуб ҳолатда фақатгина намоз ўқиб бўлмайди. Чунки Аллоҳ таоло Моида сурасининг 6- ва Нисо сураси 43-оятида шундай буюрган:\nЭй мўминлар! Намозга турганингизда, юзларингизни ва қўлларингизни тирсакларигача ювинглар, бошларингизга ва оёқларингизни тўпиқларигача маш қилинглар! Агар жунуп бўлсангиз, ювиниб-чўмильинглар! Агар бемор ёки сафарда бўлсангиз, ёки сизлардан бирор киши ҳожатхонадан келса, ёки хотинларингиз билан яқинлик қилган (қовушган) бўлсангизу, сув топа олмасангиз, пок тупроққа таяммум қилиб, ундан юзларингиз ва қўлларингизга суртинг! Аллоҳ сизларга бирор қийинчилик юклашни хоҳламайди, аксинча, сизларни поклаш ва сизларга неъматини мукаммал беришни хоҳлайди, зора буни шукрини қилсангиз. (Моида 5/6)\n«Эй мўминлар! Маст ҳолда бўлсаларингиз, нима деганингизни фарқига боргунингизгача намозга яқинлашманглар ва яна сафарда бўлмасангиз то чўмильмагунингизча жунуб ҳолингизда намозга яқин келманг. (Нисо 4/43)\nНамозни вақти ўтиб кетиб қолишидан қўрққан ҳолатда, зудлик билан ювуниш талаб қилинади. Агар намозни вақтига бемалол ургуришига ишонч комил қилса, ҳар қандай иш билан машғул бўлиш мумкин, бу ҳақда биронта ҳам тақиқ йўқ Қуръонда. Жунуплик фақатгина намозга қаршилик қилади.


20:00 / 09.01.2018\n9 январь куни Henley & Partners компанияси паспортларнинг дунёнинг турли мамлакатларига визасиз кириш имкони бўйича таснифланувчи йиллик индексини тақдим этди. 2018 йилда дунёнинг 200 мамлакат ва ҳудудлари таҳлил қилиб чиқилди.\nСўнгги беш йилда рейтингнинг биринчи ўрнини ўзгаришсиз Германия эгаллаб келмоқда. 2018 йилда бу мамлакат паспорти билан дунёнинг 177 давлатига визасиз саёҳат қилиш мумкин бўлади. Иккинчи ўрин Сингапурга насиб этди - 176 мамлакатга визасиз кириш имконияти. Учинчи поғона бирйўла учта мамлакат ўртасида тақсимланди: Буюк Британия, Италия, Франция. Ушбу мамлакатлар фуқаролари дунёнинг 175 давлатига визасиз саёҳат қилиш имконига эгалар. Уларнинг аксарияти бир йил ичида ўз кўрсаткичларини яхшилашга муваффақ бўлди.\n2018 йилги рейтингда Украина МДҲ мамлакатлари орасида биринчи, жаҳон индексида эса 44-ўринни эгаллади. Россия индексда 48-поғонада қайд этилди ва ўз ўрнини Молдова Республикаси ҳамда Черногория билан бўлишди. Бу мамлакатлар аҳолиси 110 мамлакатга визасиз кириш имконига эга. МДҲнинг деярли барча мамлакатлари бир йил ичида визасиз киришга доир кўрсаткичларни яхшилашга муваффақ бўлди.\nЖумладан, Ўзбекистон ўтган йилги кўрсаткичларини бироз яхшилашнинг уддасидан чиққан - жорий йилда у 83-ўриндан 81 поғонага кўтарилган. Қозоғистон рейтингнинг 65-ўрнида, Озарбойжон эса 72-ўрнида қайд этилган.\nРейтингдаги сўнгги ўринда Афғонистон қайд этилди. Унинг фуқаролари дунёнинг 24 мамлакатига визасиз кириш имконига эга.\nДастлаб Виза чекловлари индекси номи билан танилган Henley & Partners паспортлар индекси (2018 йилда қайта номланган) 2006 йилдан буён IATA (Халқаро ҳаво транспорти ассоциацияси) билан ҳамкорликда тақдим этилади.\nрейтинг паспорт Henley & Partners


Ҳафта воқеалари №1: Ўзбекистон йили, тўй-ҳашамлар, МХХ — ДХХ, Хокинг, кўча тозалаётган ўқитувчилар — www.ziyouz.uz\nБош саҳифа ВидеотекаҲафта воқеалари №1: Ўзбекистон йили, тўй-ҳашамлар, МХХ — ДХХ, Хокинг, кўча тозалаётган ўқитувчилар\n«Ҳафта воқеалари блогерлар талқинида» деб номланган дастурни бошлаймиз. Унда ўтган ҳафтада асосан ижтимоий тармоқларда кенг муҳокама қилинган мавзулар юзасидан ўз мустақил муносабатимизни билдириб ўтамиз. Бу дастурни имкон даражасида доимий олиб бориш ниятимиз бор. Унда ҳар ҳафта кўзга кўринган жамоат ва ижтимоий тармоқ ( ) арбобларини чақириб, воқеаларга муносабатларини бериб бориш ҳам режалаштирилган.\nИлк мулоқотда Санжар Саид билан тугаётган ҳафтанинг энг шов-шувли воқеаларини гаплашдик:\n2018 йил 15 март куни «Остона-опера» театрида Қозоғистонда Ўзбекистон йилининг расмий очилиш маросими бўлиб ўтди. Тадбирда Ўзбекистон, Қозоғистон, Қирғизистон, Тожикистон ва Туркманистон делегацияси раҳбарлари иштирок этди.\n2018 йил 16 мартдан эътиборан Тожикистон Республикаси фуқаролари амалдаги сафар ҳужжатлари (дипломатик, хизмат ва хорижга чиқиш умумий фуқаролик паспорти) билан Ўзбекистон Республикаси ҳудудида визасиз (30 кунгача) бўлишлари мумкин. Ўзбекистон Республикаси фуқаролари Тожикистон Республикасига визасиз қачон киришни бошлашлари ҳали маълум қилинмади.\n2018 йил 15 март куни Ўзбекистон Республикаси Олий Мажлиси сенати “Тўй-ҳашамлар, оилавий тантаналар, маърака ва маросимлар, марҳумларнинг хотирасига бағишланган тадбирлар ўтказилишини тартибга солиш тўғрисида” қарор лойиҳасини эълон қилди. Лойиҳа муҳокамаси 30 мартга қадар regulation.gov.uz сайтида давом этиши ва шундан сўнг қабул қилиниши маълум қилинди.\n2018 йил 16 март куни Ўзбекистон Республикаси президентининг “Психиатрия ёрдами кўрсатиш тизимини тубдан такомиллаштириш чора-тадбирлари тўғрисидаги президенти қарори” эълон қилинди. Унда руҳий касалликларни даволаш хусусий клиникаларга ҳам рухсат этилди, ўз жонига қасд қилиш ҳолатларини олдини олиш бўйича чоралар белгиланди.\n2018 йил 14 март куни Ўзбекистон Республикаси Президенти Шавкат Мирзиёев «Ўзбекистон Республикаси давлат хавфсизлиги тизимини такомиллаштириш чора-тадбирлари тўғрисидаги» фармонини имзолади. Унга кўра Миллий хавфсизлик хизмати Давлат хавфсизлик хизмати дея ўзгартирилди.\n2018 йил 14 март куни давримизнинг машҳур физик олими, англиялик Стивен Хокинг 77 ёшида вафот этди. 20 ёшида Оксфорд университетини тамомлаб, бакалавр даражасини олиб, 24 ёшида Кембриж университетида фан доктори даражасини ҳимоя қилган. Атоқли физик, профессор, ўнлаб мукофотлар соҳиби.\n2018 йил 14 март куни Самарқанд вилояти Каттақўрғон туманида кўча тозалаш ишларига жалб қилинган 23 ёшли Диана Иниковани катта йўлдаги тўсиқларни оқлаш чоғида юк машинаси уриб кетган. Ўқитувчини зудлик билан шифохонага олиб борилганига қарамай, вафот этган.\n← Аввалги Аввалги Абдужаббор Яҳёев. Қўқон ўрдаси (1990)\nКейинги → Кейинги: Рустам Мусурмон. Вақт рангларининг мусаввири эди


СБХ / 2020 йил / № 33 / Бухгалтерга ёрдам\nАвгуст ойида иш соатлари сони:\nХодимга январь ойида 1 100 000 сўм, февраль-июнь ойларида эса – 1 170 000 сўмдан иш ҳақи тўланган. Январь-август ойларида жами даромади – 9 290 000 сўм (1 100 000 + 1 170 000 х 7).\n9 290 000 х 12% = 1 114 800 сўмга тенг.\nЯнварь-июль ойларида 974 400 сўм ушлаб қолинган. Август ойи учун солиқ суммаси 140 400 сўмга (1 114 400 – 974 000) тенг.\nЯнварь-август ойлари учун ШЖБПҲга мажбурий бадаллар суммаси 9 290 сўмни (9 290 000 х 0,1%) ташкил қилади.\nЯнварь-июль ойлари учун ШЖБПҲга 8 120 сўм ўтказилган, август ойи учун ажратмалар 1 170 сўмни (9 290 – 8 120) ташкил этади.\nАвгуст ойи учун бюджетга 139 230 сўм (140 400 – 1 170) ўтказилади.\nСолиқ кодексининг 380-моддасига мувофиқ имтиёзга эга бўлган ходимнинг меҳнатига январь ойида 1 800 000 сўм, февраль-август ойларида эса – 1 920 000 сўмдан ҳақ тўланган. Январь-август ойлари учун жами даромад – 15 240 000 сўм (1 800 000 + 1 920 000 х 7).\n15 240 000 – (634 880 х 1,41 + 679 330 х 1,41 х 7) = 7 639 832,1 сўмга тенг.\nЯнварь-август ойлари учун солиқни ҳисоблаб ёзамиз:\n7 639 832,1 х 12% = 916 779,85 сўм.\nЯнварь-июль ойларида 801 322,49 сўм солиқ ушлаб қолинган. Август ойи учун солиқ суммаси 115 457,36 сўмга (916 779,85 – 801 322,49) тенг.\nЯнварь-август ойлари учун ШЖБПҲга мажбурий бадаллар 7 639,83 сўмни (7 639 832,1 х 0,1%) ташкил қилади.\nЯнварь-июль ойларида ШЖБПҲга 6 677,69 сўм ўтказилган, август ойи учун ажратмалар 962,14 сўмни (7 639,83 – 6 677,69) ташкил қилади.\nСолиқ кодексининг 380-моддасига мувофиқ имтиёзга эга бўлган ходимнинг меҳнатига январь ойида 800 000 сўм, февраль-август ойларида эса – 850 000 сўмдан ҳақ тўланган. Январь-август ойлари учун жами даромад – 6 750 000 сўм.\nЯнварь-август ойлари учун солиқ солинмайдиган даромад миқдорини ҳисоблаймиз:\n(634 880 х 1,41) + (679 330 х 1,41 х 7) = 7 600 167,9 сўм.\nХодимнинг даромади (6 750 000 сўм) имтиёз суммасидан (7 600 167,9 сўм) кам бўлганлиги сабабли январь-август ойлари учун солиқ ҳисобланмайди.\nХодимнинг меҳнатига январь ойи учун 1 400 000 сўм, февраль-август ойларида эса 1 500 000 сўмдан ҳақ тўланган. Январь ойида унга фарзандли бўлганлиги муносабати билан 2 800 000 сўм моддий ёрдам кўрсатилган.\nТегишинча, солиқ солинадиган даромад 11 900 000 сўмга (1 400 000 + (1 500 000 х 7)) тенг.\nЯнварь-август ойлари учун солиқ 1 248 000 сўмни (11 900 000 х 12%) ташкил этади.\nЯнварь-июль ойларида 1 248 000 сўм солиқ ушлаб қолинган. Август ойида солиқ суммаси 180 000 сўмни (1 428 000 – 1 248 000) ташкил этади.\nШЖБПҲга мажбурий бадаллар суммаси 11 900 сўмни (11 900 000 х 0,1%) ташкил этади.\nЯнварь-июль ойларида ШЖБПҲга ажратмалар 10 400 сўмни, август ойида 1 500 сўмни (11 900 – 10 400) ташкил этади.\nАвгуст ойи учун бюджетга 178 500 сўм (180 000 – 1 500) ЖШДС ўтказилади.\nХодимнинг меҳнатига январь ойида 1 500 000 сўм, февраль-август ойларида эса 1 600 000 сўмдан иш ҳақи тўланган. Унга январь ойида 2 000 000 сўмлик маиший техника совға қилинган.\nСолиқ солинадиган даромад 13 360 403,2 сўмга (1 500 000 + 2 000 000 – 1 339 596,8+ 1 600 000 х 7) тенг.\n13 360 403,2 х 12% = 1 603 248,38 сўм.\nЯнварь-июль ойларида 1 411 248,38 сўм солиқ ушлаб қолинган. Август ойида солиқ суммаси 192 000 сўмни (1 603 248,38 – 1 411 248,38) ташкил этади.\nЯнварь-август ойлари учун ШЖБПҲга мажбурий бадаллар суммаси 13 360,4 сўмга (13 360 403,2 х 0,1%) тенг.\nЯнварь-июль ойларида ШЖБПҲга ўтказиладиган ажратмалар 11 760,4 сўмни, август ойида 1 600 сўмни (13 360,4 – 11 760,4) ташкил этди.\nАвгуст ойида бюджетга 190 400 сўм (192 000 – 1 600) ЖШДС ўтказилади.\nИюль ойида бюджетга 190 400 сўм (192 000 – 1 600) ЖШДС ўтказилади.\nСолиқ кодексининг 380-моддасига кўра имтиёзга ҳақли бўлган ходимга январь ойида 1 500 000 сўм, февраль-август ойларида эса 1 600 000 сўм иш ҳақи тўланган. Январь ойида унга никоҳдан ўтиши муносабати билан 3 000 000 сўм моддий ёрдам кўрсатилган ва 2 000 000 сўмлик қийматга эга совға топширилган.\nСолиқ кодексининг 380-моддаси 1-қисмига мувофиқ имтиёз олиш ҳуқуқига эга бўлган ходимнинг солиқ солинадиган даромадидан ҳар ойда МҲЭКМнинг 1,41 бараварига тенг сумма (634 880 х 1,41 + 679 330 х 1,41 х 7) = 7 600 167,9 сўм) чиқариб ташланади;\nСолиқ кодексининг 378-моддаси 1-бандига мувофиқ МҲЭКМнинг 4,22 бараваригача миқдорда бериладиган моддий ёрдам суммасига ЖШДС солинмайди. 2020 йилда ушбу миқдор МҲЭКМнинг 7,5 бараваригача (679 330х 7,5= 5 094 975 сўм) оширилган (ПФ-5986-сон Фармоннинг 2-банди). Шу боис жами ёрдам суммаси – 3 000 000сўмга имтиёз қўлланилади.\n12 700 000 – 7 600 167,9 + 2 000 000 – 1 339 596,8 = 5 760 235,3 сўм.\nЯнварь-август ойлари учун солиқни ҳисоб-китоб қиламиз:\n5 760 235,3 х 12% = 691 228,24 сўм.\nЯнварь-июль ойларида 614 170,87 сўм солиқ ушлаб қолинган. Август ойида солиқ суммаси 77 057,37 сўмни (691 228,24 – 614 170,87) ташкил этади.\nШЖБПҲга мажбурий бадаллар суммаси 5 760,24 сўмни (5 760 235,3 х 0,1%) ташкил этади.\nЯнварь-июль ойларида ШЖБПҲга ўтказиладиган ажратмалар 5 118,09 сўмни, август ойида 642,15 сўмни (5 760,24 – 5 118,09) ташкил этади.\nСолиқ кодексининг 380-моддаси 1-қисмида назарда тутилган имтиёзга эга ўриндош ходимга январь ойида 800 000 сўм, февраль-август ойларида эса 850 000 сўмдан иш ҳақи тўланган.\n6 750 000 х 12% = 810 000 сўмга тенг.\nЯнварь-июль ойларида 708 000 сўм солиқ ушлаб қолинган. Август ойи учун солиқ суммаси 102 000 сўмга (810 000 – 708 000) тенг.\nЯнварь-август ойлари учун ШЖБПҲга мажбурий бадаллар 6 750 сўмни (6 750 000 х 0,1%) ташкил этади.\nЯнварь-июль ойларида ШЖБПҲга ўтказиладиган ажратмалар 5 900 сўмни, август ойида эса 850 сўмни (6 750 – 5 900) ташкил этган.\nАвгуст ойи учун бюджетга 101 150 сўм (102 000 – 850) солиқ ўтказилади.\nХодимнинг меҳнатга ҳақ тўлаш тарзидаги даромади январь ойи учун 1 100 000 сўмни, февраль-август ойлари учун эса 1 200 000 сўмни ташкил этган. Ходим Тошкент шаҳрида жойлашган, майдони 50 кв.м бўлган турар жой биносини 1 январдан бошлаб ижарага бериш тўғрисида иш берувчи билан шартнома тузди ва ҳар ойда 1 500 000 сўм ижара ҳақи олди.\nАвгуст ойи учун ижара тўловидан ЖШДС тўланмайди.\nЯнварь-август ойлари учун меҳнатга ҳақ тўлаш тарзидаги даромаддан солиқни ҳисоблаймиз:\n9 500 000 х 12% = 1 140 000 сўм.\nЯнварь-июль ойларида 996 000 сўм солиқ ушлаб қолинган. Август ойи учун солиқ суммаси 144 000 сўмга (1 140 000 – 996 000) тенг.\nШЖБПҲга мажбурий бадаллар 9 500 сўмни (9 500 000 х 0,1%) ташкил этади.\nЯнварь-июль ойларида ШЖБПҲга ўтказиладиган ажратмалар 8 300 сўмни, август ойи учун 1 200 (9 500 – 8 300) ташкил этади.\nАвгуст ойи учун бюджетга 142 800 сўм солиқ (144 000 – 1 200) ўтказилади.\nМаълумот учун. 2020 йил июль ойи учун жисмоний шахсларнинг даромадидан олинадиган солиқ ва бошқа мажбурий бадалларнинг ҳисоб-китоби услубиятида («СБХ»нинг 21.07.2020 йилдаги 29 (1353)-сони) ушбу вазиятда ходимнинг юридик шахсга турар жойни ижарага беришдан олинган даромадларидан ЖШДС ҳисобланмайди.\nq Ўзбекистон Республикаси резиденти бўлган жисмоний шахсларнинг барча даромадларига (дивидендлар ва фоизлар кўринишидаги даромадлардан ташқари) 12%лик ставка бўйича солиқ солинади (Солиқ кодексининг 381-моддаси).\nq 2019 йил 1 сентябрдан меҳнатга оид муносабатлар соҳасида қўллаш учун ЭКИҲ ўрнига меҳнатга ҳақ тўлашнинг энг кам миқдори (МҲЭКМ) жорий этилди. 2020 йил январь ойида МҲЭКМ 634 880 сўмни (3.12.2019 йилдаги ЎРҚ-586-сон Қонуннинг 41-моддаси; 21.05.2019 йилдаги ПФ-5723-сон Фармоннинг 1-банди), 1 февралдан – 679 330 сўмни (30.12.2019 йилдаги ПҚ-4555-сон қарорнинг 7-банди) ташкил этади.\nq 2020 йилда фуқароларнинг ШЖБПҲга мажбурий ойлик бадаллари ставкаси ходимга ҳисобланган иш ҳақи (даромад) солиқ солинадиган суммасининг 0,1%ини ташкил этади (26.12.2018 йилдаги ПҚ-4086-сон қарорнинг 5-банди).\nq Ҳисоблаб чиқарилган ЖШДС суммаси жисмоний шахсларнинг шахсий жамғариб бориладиган пенсия ҳисобварақларига ўтказиладиган мажбурий ойлик бадаллар суммасига камайтирилади (Солиқ кодексининг 385-моддаси 7-қисми).\nI. АНЪАНАВИЙ ҐИСОБ-КИТОБ\nII. ИМТИЁЗЛАРНИ ҐИСОБГА ОЛГАН ҐОЛДА\nq Солиқ кодексининг 380-моддаси 1-қисмига мувофиқ ушбу имтиёзга эга бўлган фуқароларнинг (масалан, 16 ёшдан ошмаган икки ва ундан ортиқ болалари бўлган ёлғиз оналар) жами даромадидан ҳар ойда МҲЭКМнинг 1,41 бараварига тенг сумма чиқариб ташланади.\nq Солиқ кодексининг 378-моддаси 1-бандига кўра бир йил давомида МҲЭКМнинг 4,22 бараваригача миқдорда бериладиган қуйидаги моддий ёрдам суммаларига: вафот этган ходимнинг оила аъзоларига ёки оила аъзоси вафот этганлиги муносабати билан ходимга бериладиган тўловлар; ходимга меҳнатда майиб бўлганлик, касб касаллиги ёхуд соғлиққа бошқача шикаст етганлиги билан боғлиқ тўловлар; бола туғилиши, ходим ёки унинг фарзандлари никоҳдан ўтиши муносабати билан бериладиган тўловлар; қишлоқ хўжалиги маҳсулотларини бериш ёки уларни сотиб олиш учун маблағлар бериш тарзидаги тўловларга ЖШДС солинмайди.\nq Солиқ кодексининг 378-моддаси 10-бандига кўра бир йил мобайнида юридик шахслардан МҲЭКМнинг 2,11 баравари миқдоригача бўлган суммада олинган совғаларнинг қийматига солиқ солинмайди (634 880 х 2,11 = 1 339 596,8 сўм).\nq Солиқ кодексининг 380-моддаси 1-қисмига мувофиқ имтиёз олиш ҳуқуқига эга бўлган ходимнинг солиқ солинадиган даромадидан ҳар ойда МҲЭКМнинг 1,41 бараварига тенг сумма (634 880 х 1,41 + 679 330 х 1,41 х 7) = 7 600 167,9 сўм) чиқариб ташланади;\nq Солиқ кодексининг 378-моддаси 1-бандига мувофиқ МҲЭКМнинг 4,22 бараваригача миқдорда бериладиган моддий ёрдам суммасига ЖШДС солинмайди. 2020 йилда ушбу миқдор МҲЭКМнинг 7,5 бараваригача (679 330х 7,5= 5 094 975 сўм) оширилган (ПФ-5986-сон Фармоннинг 2-банди). Шу боис жами ёрдам суммаси – 3 000 000сўмга имтиёз қўлланилади.\nq Солиқ кодексининг 378-моддаси 10-бандига кўра юридик шахслардан бир йил мобайнида МҲЭКМнинг 2,11 баравари (634 880 х 2,11 = 1 339 596,8 сўм) миқдоригача олинган совғаларнинг қийматига ЖШДС солинмайди.\nIII. ОДАТДАН ТАШЈАРИ ҐОЛАТЛАР\nq Солиқ имтиёзини қўллаш солиқ тўловчининг асосий иш (хизмат, ўқиш) жойи бўйича, асосий иш жойи мавжуд бўлмаган тақдирда эса - яшаш жойидаги солиқ органлари томонидан жами йиллик даромад тўғрисидаги декларация асосида солиқни ҳисоблаб чиқариш чоғида амалга оширилади (Солиқ кодексининг 380-моддаси 5-қисми).\nq Жисмоний шахсларнинг турар жойни ижарага топширишдан оладиган даромадларига солиқ солиш ижара (ёллаш) шартномасида назарда тутилган тўловдан келиб чиқиб амалга оширилади, бироқ у турар жойни ижарага берадиган жисмоний шахслар учун белгиланган энг кам ижара ҳақи ставкаларидан ҳисоблаб чиқарилган миқдордан кам бўлмаслиги керак (9.12.2019 йилдаги ЎРҚ-589-сон Қонунга 12-илова).\nq Тошкент шаҳрида бир ойлик ижара тўловининг энг кам миқдори этиб 1 кв.м турар жой учун 12 000 сўм; Нукус ва вилоят бўйсунувидаги шаҳарларда – 7 500 сўм; бошқа аҳоли пунктларида – 3 500 сўм белгиланган.\nq ШЖБПҲга бадаллар иш берувчи ва ходим ўртасида тузилган меҳнат шартномаси ёки фуқаролик-ҳуқуқий тусдаги шартнома бўйича бажарилган ишлар учун олинган даромадлардан ҳисоблаб ёзилади. Ижара ҳақи тарзидаги даромадлар мулкий даромад бўлганлиги ва ишлар бажариш билан боғлиқ бўлмаганлиги боис, ундан ШЖБПҲга ажратмалар қилинмайди.\nq Жисмоний шахслар кўчмас мол-мулкни ижарага беришдан олинган даромадлардан солиқ тўлашдан озод этилади;\nq солиқ солиш мақсадларида мол-мулкни (бино ва автомобиль транспортини) ижарага берадиган жисмоний шахслар учун энг кам ижара тўловини қўллаш тартиби тўхтатиб турилади (20.07.2020 йилдаги ПФ-6029-сон Фармоннинг 1-банди «а» кичик банди).


Таҳлил. Жаҳон чемпионатига чиқиш учун бизга неча очко керак?\n14:50 / 29.08.2017\nКеча бир танишимни учратиб қолдим.\n- Ака, терма жамоамиз нима бўларкин?\n- Билмасам, кўрайликчи...\n- Мабодо корейслар билан очкомиз тенг бўлиб қолса, ким чиқади?\n- Тўплар нисбатига қаралади.\n- Ўзаро ўйинмасми? Ҳар доим шу савол чиқаверади, ахтариб тополмадим шуни\n- Регламентда бор, керак бўлса, кўриб олса бўлади. Энди унақа ҳолатлар кам, бўлиб қолса, маълум бўлади-ку шундоғам.\n- Ҳа, шуни ёзиб қўйса бўлмайдими аниқ қилиб?\n- Ўзи фақат ўзбекистонликлар олдиндан ҳисоб-китоб қилади, шекилли-да...\nОхирги жавобим қанчалик тўғри билмадим-у, икки муҳим ўйин олдидан мана шундай ҳисоб- китобларга эҳтиёж туғилди.\nОФКда биринчи марта сўнгги босқичда 6талик гуруҳларга бўлинди. Илгари бир гуруҳда беш жамоа иштирок этарди. Бу вазифамизни осонлаштирдими ёки йўқ, ҳали маълум эмас, аммо турнир бошланиши олдидан ҳамкасбларимиз билан ўзимизча ҳисоб-китоб қилгандик. Бир неча йиллардан бери татбиқ қилинаётган Европадаги 6талик гуруҳларни таҳлил қилиб, 2-ўринни олиш учун 19-20 очко олиш кераклигига амин бўлгандик.\nАммо гуруҳимизда яққол пешқадамнинг борлиги ва ҳаммага очко улашадиган жамоа бўлмаганлиги ишимизни осонлаштирди ва энди камроқ очко билан ҳам ниятга етиш мумкин.\nХўш, ҳафтанинг муҳим саволи – биз бу сафар жаҳон чемпионатига чиқишимиз учун неча очко йиғишимиз керак?\nҲозирда гуруҳда 3-ўринда бораётган бўлсак-да, кейинги ўйинлардаги 100 фоизлик натижа бизни жаҳон чемпионатига олиб чиқади. Чунки ўйинларимиздан бири биздан олдинда бораётган Жанубий Кореяга қарши кечади ва улар устидан қозонилган ғалаба орқали 2-ўринга кўтарилиб олишимиз мумкин.\nЭнди бошқа вариантларни кўриб чиқиш учун, аввало, эътиборингизга 9-тур олдидан мусобақа жадвалини ҳавола қиламиз.\nЭрон терма жамоаси гуруҳдаги 1-ўринни банд қилиб қўйган. 2-ўрин учун кураш худди ўтган сафаргидек, асосан биз ва корейслар ўртасида кечади.\n9-тур. Хитой – Ўзбекистон\n9-тур. Жанубий Корея – Эрон\n10-тур. Ўзбекистон – Жанубий Корея.\nМана шу уч учрашув йўлланма тақдирини ҳал қилишини эътиборга олиб, турли вариантларни кўриб чиқамиз.\n1-вариант. Эрон Жанубий Кореяга ютқазади.\nБу ҳолда сўнгги тур олдидан Бизда 15, Жанубий Кореяда 16 очко бўлади. (Сурия 2-ўрин учун имкониятни бутунлай йўқотади) Йўлланмани қўлга киритиш учун Тошкентдаги ўйинда ғалаба қозоншимиз шарт бўлади.\n2-вариант. Эрон Жанубий Корея билан дуранг ўйнайди.\nБу ҳолатда, биз Жанубий Кореяни қувиб ўтамиз ва сўнгги турда камида дуранг ўйнашимиз керак бўлади. Мағлубият устунлигимизни йўққа чиқаради.\n3-вариант. Эрон Жанубий Корея устидан ғалаба қозонади.\nХИТОЙ БИЛАН ДУРАНГ ЎЙНАЙМИЗ\n4-вариант. Эрон Жанубий Корея устидан минимал ҳисобда ғалаба қозонади.\nОчколаримиз корейслар билан тенглашиб қолади. Тўплар нисбатимиз ҳам тенг – 0 бўлади. Аммо агар Хитойдаги дурангимиз 7:7 бўлмаса, Корея жадвалда биздан тепада (кўпроқ гол ургани учун) бўлиб қолади. Ғалаба қозонишимиз шарт.\n5-вариант. Эрон Жанубий Корея устидан йирикроқ ғалаба қозонади.\nУ ҳолатда Хитойдаги дуранг бизни жадвалда 2-ўринга олиб чиқади ва сўнгги турда дуранг ўйнаб ҳам ЖЧга чиқишимиз мумкин. Эътибор берган бўлсангиз, бу биз учун энг омадли вариант – яна 2 очко билан мундиалга чиқиш имкони бўлади. Эсингизда бўлса, ўтган сафар 5 жамоали гуруҳда 14 очко олиб ҳам учинчи ўринда қолгандик.\n6-вариант. Эрон Жанубий Корея билан дуранг ўйнайди.\nУ ҳолда турнир жадвали ўзгаришсиз қолади ва Тошкентда Жанубий Кореяни ютишимиз шарт.\n7-вариант. Эрон Жанубий Кореядан ютқазади.\n10-тур олдидан Жанубий Корея билан ўртамиздаги фарқ 3 очкога етади. Хитойдаги дурангдан сўнг, бизда тўплар нисбати – 0 га тенг. Жанубий Кореяда ҳозир +1. Эрондаги ғалаба билан камида +2 га етади. Яъни ўртадаги фарқни йўқотиш учун корейсларни икки тўп фарқи билан енгишга тўғри келиб қолади. Чунки минимал ҳисоб ҳар икки жамоанинг тўплар нисбатини +1 га айлантиради. Қайси жамоа кўпроқ гол урганига қаралса, рақибларимиз устунроқ.\n8-вариант. Эрон Жанубий Корея устидан ғалаба қозонади.\nТурнир жадвали ўзгаришсиз қолади ва Тошкентда Жанубий Кореяни ютишимиз шарт. Шунингдек, Сурия терма жамоаси Қатарни ютиб, очколари сонини 12тага етказиши ва иккинчи ва учинчи ўринлар учун курашга қўшилиши мумкин. Бу эса, янаям хавфли, биз нафақат 2-ўринни орзу қилишимиз, балки, учинчи ўринни бой беришимиз ҳам мумкин бўлиб қолади.\n9-вариант. Эрон Жанубий Корея билан дуранг ўйнайди.\nЎртадаги фарқ 2 очкога етади. Вазифа ўша – Жанубий Корея устидан ғалаба қозонишимиз керак бўлади. Ўз навбатида, Сурия томонга ҳам қараб қўйишга тўғри келади.\n10-вариант. Эрон Жанубий Кореядан ютқазади.\nЖанубий Корея муддатидан олдин 2-ўринни нақд қилиб олади. Аммо сўнгги тур ўз қийматини йўқотмайди. Биз энди учинчи ўринни Сурияга бериб юбормаслик учун ҳам очко олишимиз керак бўлади.\nТаҳлил қилиб кўриш мумкинки, санаб ўтилган 10 вариантдан 8тасида ЖЧга чиқишимиз учун Жанубий Кореяни ютишимиз шарт бўлиб қолар экан. Мана шу 8 вариантнинг 2тасида ҳатто ғалаба қозониб ҳам, учинчи ўринда қолиб кетишимиз эҳтимоли мавжуд экан. Ўз навбатида, атиги 2 очко олиб ҳам, Россия – 2018 йўлланмасини қўлга киритиш имкони йўқ эмас.\nДемак, сўнгги турда ўзимизни яхшироқ ҳис қилишимиз ва вазифани енгиллаштиришимиз учун Хитойда ғалаба қозонишимиз, энг камида дуранг ўйнашимиз керак бўлади. Агар Хитойда дуранг ўйнасак, ҳар қанақасига (Эрон- Жанубий Корея қандай тугашидан қатъи назар) 2-ўрин тақдири Тошкентда ҳал бўлар экан.\nФутболчиларимиз Хитойдан ўша имкониятни ўз қўлларида сақлаб қолган ҳолда қайтишларига ишонч билдириб қоламиз.\nЖЧ-2018 саралаши миллий терма жамоа


Гулноранинг раддияси отаси хасталигига оид шов-шувни кучайтирди\nГулнора Каримова отаси, Ўзбекистон Президенти Ислом Каримов юрак хуружини бошдан кечирганига оид хабарларни инкор қилди. Бу масалага ойдинлик киритиши кутилган 28 март кунги Олий Мажлис Сенати ялпи йиғилишида иштирок этиш эса мутлақо президентнинг ихтиёрида экани айтилди.\nПрезидент қизи 25 март куни Twitter саҳифасида: “Қайси президент? ПРЕЗИДЕНТИМИЗ Наврўз байрамида 20 дақиқа тўхтамасдан рақсга тушганини кўрганлар бундай хабарни тақатиши учун аҳмоқ бўлиши керак”, деган ёзувни қолдирди.\nЎтган ҳафта мухолифатдаги Ўзбекистон Халқ ҳаракати президент Ислом Каримов юрак хуружига дуч келганини хабар қилган эди.\nХабарда президент 19 март куни миокард инфарктни бошдан кечиргани ва оғир аҳволда шифокор назорати остида қолаётгани айтилган эди.\nКейинчалик бу хабарга таянган бошқа ахборот воситалари, жумладан Rosbalt, RIA-Novosti, Fergananews каби нашрлар ҳам бу мавзуга тўхталди.\nБу нашларда хабарнинг асоссизлигига кўпроқ урғу берилди ва хусусан, RIA-Novosti агентлиги бу хабарни Ўзбекистон президенти маъмурияти инкор қилганини ёзди.\n25 март кунига келиб Twitter орқали бу борада берилган саволларга Гулнора Каримованинг раддия бериши билан Ўзбекистон президентининг соғлиги оғирлашгани ҳақидаги хабарнинг бозори янада қизиб кетди.\n(19 март куни - Наврўз байрами муносабати билан Тошкентда ўтказилган тантанали маросимда иштирок этган президент Каримов рақсга тушгани давлат телевидениси орқали намойиш этилди.)\n26 март куни Гулнора Каримованинг раддиясига раддия берган Ўзбекистон Халқ ҳаракати расмий сайтида Ислом Каримовнинг "оғир аҳволда, шифокор назорати остида қолаётгани" ҳақидаги навбатдаги хабар эълон қилинди.\nБу гал мухолифат ҳаракати "бир-биридан мустақил уч манбага таянаётганини" ёзди.\nЎХҲнинг сўнгги хабаридан иқтибос:\n“Гарчи Каримовнинг яқинлари (Гулнора Каримова) бу хабарни рад қилаётган бўлса-да, Ислом Каримов жиддий юрак хуружи билан врачларнинг тўхтовсиз назоратида тўшакка михланиб ётибди”, деб ёзди 26 март куни ЎҲҲ ўз расмий сайтида.\n- Мен бунга юз фоиз аминман. Бир-биридан мустақил уч манбадан бугун (26 март куни - Таҳр.) яна ўргандик. Президент Каримов Наврўз байрамидан кейин инфарктни бошдан кечирган ва ҳозирга келиб яхшилашган, наркоздан кейинги аҳволи яхшилашган.\nОзодлик: Бу хабар ёлғон бўлиб чиқса-чи?\n- Ёлғон бўлиб чиқиши эмас, Каримов тузалиб кетиши мумкин. Бу дегани, Каримов инфаркт бўлмади, дегани эмас. Унинг касал бўлганига мен аминман ва бизнинг манбаларимиз соғлом, деди Муҳаммад Солиҳ.\nМуҳаммад Солиҳ матбуотда бу хабарлар ростлигига туғилаётган шубҳаларни тўхтовсиз рад қилар экан: "Гулнора Каримованинг раддияси бу хабар ростлигининг яна бир тасдиғидир", деб қўшимча қилди.\nАҳолиси сони 30 миллиондан ошиб бораётган ва Марказий Осиёнинг ўта муҳим стратегик нуқтаси бўлган, бундан ташқари минтақада сиёсий тарангликни ушлаб тургани айтилган Ўзбекистон ҳукумати раҳбарининг соғлиги йиллар давомида матбуот диққат марказида қолмоқда.\nБунга қадар ҳам Ислом Каримовнинг соғлиги оғирлашгани ҳақида хабарлар пайдо бўлган ва бу хабарларга президент матбуот хизматидан бирор расмий муносабат билдирилмаган.\nЎзаро зид келаётган ва расмий тасдиғини топиш мумкин бўлмаётган бу галги хабарларга эса 28-29 март кунлари Ўзбекистон Сенатида бўлажак ялпи мажлиснинг ойдинлик киритиши кутилаётган эди.\nЗеро, Сенатнинг аввалдан тайин қилган йиғилишларида Ўзбекистон президенти мунтазам равишда иштирок этиб келади.\nШу муносабат билан микрофон тутган Озодлик мухбирига жавобан Ўзбекистон Сенатининг Қонунчилик ва суд-ҳуқуқ қўмитаси раиси Светлана Ортиқова Сенатнинг одатий тартибда ишлаётганини айтди.\nОртиқовага кўра, Сенат йиғилишларида иштирок этиш Ўзбекистон қонунчилигига биноан, президентнинг ихтиёридадир.\n- 28-29 март кунлари 11-ялпи мажлис ўз ишини бошлайди. Ўзи президент ҳоҳиш билдирсалар, ҳар битта ялпи мажлисда қатнашиш имкони бори, Ўзбекистон Конституциясига биноан, Президент тўғрисидаги қонунга биноан.\nОзодлик: Оқсаройдан унақа ташвишли, хавотирли хабарлар олмагансиз-а?\n- Йўқ, йўқ, йўқ. Ҳаммаёқ тинчлик. Ҳамма одамлар юзга кирса ҳам бизнинг президентимиз юз эллик ёшга кирсинлар, дея ният билдирди Светлана Ортиқова.\nДарвоқе, Сенат мулозимининг бу мазмундаги баёноти ҳам ЎХҲ раиси Муҳаммад Солиҳ томонидан президент Каримов соғлигининг оғирлашганига бир далил ўлароқ баҳоланди.\nБундан ташқари, Ўзбекистон Футбол Федерациясидаги исмини ошкор қилмаётганимиз манба Ўзбекистон-Ливан терма жамоалари ўртасида 26 март куни бўлган ўйинни томоша қилиш учун президентнинг бориши кутилаётгани ҳақида айтган эди.\nАммо, Тошкентдаги Бунёдкор стадионида бўлиб ўтган ўйин томошасига Ислом Каримов бормади.\nЎзбекистонни 23 йилдан бери бошқараётган Ислом Каримов январ ойида 75 ёшни қаршилади.\n19 март куни - Наврўз байрами муносабати билан Тошкентда ўтказилган тантанали маросимда иштирок этган президент Каримов ҳар йилги анъанасига мувофиқ рақсга тушди ва давлат телевидениси орқали намойиш этилди.\nАна шу қойилмақом рақсдан сўнг президентнинг инфарктга учрагани ҳақида мухолифат тарқатган ва расман тақдиқланмаётган бу хабарга Озодлик таҳририяти ойдинлик киритишга уринишда давом этмоқда.


Ёшларнинг ЎзХДПга ишончи ортмоқда | Ўзбекистон Халқ демократик партияси\nЁшларнинг ЎзХДПга ишончи ортмоқда\n2019-10-24 14:23:41 5393\nЎзХДП Янгиариқ туман кенгаши томонидан туман марказидаги Маданият ва истироҳат боғида бошланганган сайловолди тарғибот дастури ўзгача тус олди. Тадбир айни авжига чиққан пайти бу ерга янги оила қураётган келин-куёвлар ташриф буюрди. Барча тадбир иштирокчилар икки ёшни қуршаб олди, тўйлари билан муборакбод қилишиб, бахт-саодат тилашди.\n– Халқ Демократик партиясининг сайловолди дастури билан яқиндан танишиб чиққанмиз. Унда халқимиз турмуш даражаси ва сифатини ошириш, фуқаролар учун муносиб турмуш шароитларини яратиш, кучли ижтимоий ҳимоя масалаларини ҳал қилиш теран акс эттирилган, - деди куёв йигит Мансурбек Соатов. – Кам таъминланган оилаларни манзилли ижтимоий ҳимоя қилиш самарадорлигини оширишга алоҳида эътиборга қаратилгани диққатимни тортди. Ахир буларнинг барида инсонпарварлик, халқпарварлик ғоялари мужассам.\nЎзХДП Янгиариқ туман кенгаши раиси Ҳусин Оллаберганов келин-куёв Мансрубек ва Маҳлиёхонларни никоҳ тўйи билан чин юракдан қутлаб, совғалар тақдим қилди. Ана шундан сўнг тарғибот тадбири яна қизғин давом этди.\n– Жорий йилнинг 22 декабрь куни бўлиб ўтадиган Олий Мажлис Қонунчилик палатаси ва маҳаллий кенгашлар депутатлигига сайловлар моҳиятидан ҳар биримиз хабардор бўлишимиз керак, – деди тадбир минбарида нутқ сўзларкан Ҳ.Оллаберганов. – Бўлажак сайловлар мамлакатимизни ривожлантиришнинг бешта муҳим устувор йўналиши бўйича Ҳаракатлар стратегиясида ўз ифодасини топган умуминсоний, илғор демократик ғояларнинг амалдаги ёрқин ифодаси бўлади.\nМитинг тарзида уюштирилган тарғибот тадбирида ЎзХДП туман кенгаши депутатлик гуруҳи Бекпошша Жуманиёзова, туман кенгаши депутати Раҳима Машарипова, “Нуроний” жамғармаси Янгиариқ туман бўлими раиси Рўзимат Хўжаев, туман хотин-қизлар қўмитаси раиси Барно Қўчқоровалар бу йилги сайлов жараёнлари ва унга оид қонунчиликдаги ўзгаришлар, ЎзХДП Сайловолди дастури бўйича фикр-мулоҳаза билдириб ўтишди.\nАна шундан сўнг куйларга куй, қўшиқларга қўшиқлар уланди. Маданий дастурда кекса-ёш рақс тушиб, ўз қувончини намойиш қилди.\nЎзХДП Хоразм вилоят кенгаши мутахассиси.


Шавкат Мирзиёев Яшнобод тумани “Олмос” маҳалла фуқаролар йиғинида қурилган янги уйларни бориб кўрди.\nЎзбекистон Республикаси Президентининг “2017 – 2020 йилларда шаҳарларда арзон кўп квартирали уйларни қуриш ва реконструкция қилиш дастурини самарали амалга ошириш борасидаги қўшимча чора-тадбирлар тўғрисида”ги қарорига мувофиқ бу ерда 48 та беш қаватли уй бунёд этилмоқда.\n1 минг 440 хонадондан иборат ушбу турар жойлар Ватан ҳимоячиларига топширилади. Ўзига хос ҳарбий шаҳарча бўладиган ушбу мавзеда болалар боғчаси, мактаб, поликлиника ва бошқа ижтимоий объектлар барпо этилади.\nДавлатимиз раҳбари ҳудудда амалга оширилган бунёдкорлик ишлари, уйларда яратилаётган шароитлар билан танишди.\nБундай уйларнинг қурилиши мамлакатимиз мудофаа салоҳиятини мустаҳкамлаш, Ватан ҳимоячиларини қўллаб-қувватлаш борасидаги ишларнинг узвий давоми эканини таъкидлади.\nШавкат Мирзиёев шу ерда ҳуқуқни муҳофаза қилиш органлари мутасаддилари билан мулоқот қилди.


Ихтиёр Ропиев: "Ўз йўлимни футзалда топдим" / CHAMPIONAT.asia\n20:29"Насаф" бош менежери: "Клубимиз бу йил Суперлигада кучли учликка киради" 0 19:58Клопп клуб рекордини ўрнатди 2 19:54ОЧЛ. "Пахтакор" - "Шаҳр Ходро" 3:0 10 19:33Гвардиола футболчиларга: “2-лигага тушириб юборишсаям, “Сити”да қоламан” 8 18:46Омар Моманидан карикатура: Артета "Арсенал"ни яна "ҳаётга қайтармоқда" 6 18:41Шота Арвеладзе: “Нима учун сиз фақат бир футболчи билан тушлик қилаяпсиз?” 50 18:28Стефано Кузин: “Пахтакор”нинг ғалабаси бизга дарс бўлди” 15 18:05"Шабаб Ал Аҳли" - "Ал Ҳилол". Асосий таркиблар маълум 27 17:54ОЧЛ. "Пахтакор" "Шаҳр Ходро"ни йирик ҳисобда мағлуб этди 312 17:33"Манчестер Юнайтед" "Селтик" форвардини нишонга олди 2 16:35Расман: "Барселона"га битта трансферни амалга оширишга рухсат берилди 26 15:42Карикатура: "Ливерпуль" келаси йил ЧЛда иштирок этадиган бўлди, Мане эса ўзининг 100-голини урди 7 15:18Улар дунёнинг энг яхши футболчиси бўлишлари мумкин эди, аммо... 22 14:54Ўртоқлик учрашуви. «Қўқон-1912» - «Машъал» - 1:0 2 14:48ОЧЛ. "Пахтакор" стадиони бугунги ўйинга тайёр 24\nИхтиёр Ропиев: "Ўз йўлимни футзалда топдим"\n07 сен 2019 12:47\nТеглар : интервьюФутзалИхтиёр Ропиев\nФутзал бўйича клублар ўртасидаги Осиё чемпионатида тўртинчи марта қатнашган АГМК якунда тўртинчи ўрин билан қайтди.\nАГМК бемалол учинчи ўринни қўлга киритиши мумкин эди, бироқ Вьетнамнинг “Тай Сон Нам” клуби билан кечган баҳсда омад юз ўгирди. Лекин бу мусобақада олмалиқлик фтузалчилар яхши ҳаракат қилишди.\nАйниқса 4-рақамда ўйнаган Ихтиёр Ропиев ўзидан илиқ таассурот қолдирди. Ихтиёр мусобақада жами 5та тўп киритишга муваффақ бўлди. Эҳтимол у 3-ўрин учун кечган баҳсда автогол муаллифи бўлмаганида АГМК бронза медалларга эга чиқиши мумкин эди. Жиззахлик футзалчи билан учрашиб турли мавзулар ҳақида суҳбат қурдик.\n- Дастлаб ўзингиз ҳақингизда маълумот берсангиз?\n- Мен, Ихтиёр Ропиев, 1993 йил Жиззах шаҳрида туғилганман.\n- Футзалга қизиқиш қачондан бошланган?\n- Футзалга анча кеч, 2017 йил кириб келганман. Дастлаб Чирчиқнинг “Максам-Чирчиқ” жамоасида Баҳодир Аҳмедов қўл остида шуғулландим. Унгача катта футбол ўйнаганман. “Сўғдиёна” ўринбосарлари таркибида ҳаракат қилардим, лекин асосий жамоага ўтиш насиб қилмаган экан. Шундан сўнг ўзимни футзалда синаб кўришга қарор қилдим. Шунингдек, иккинчи лигадаги “Ғаллаорол”да ҳам тўп тепганман.\n- Бизда кўпчилик аввал ўзини катта футболда синаб кўради ва ўхшамаса футзалга ўтиб кетади. Тўғридан-тўғри футзалга кириб келиш мумкинми?\n- Ёшликдан қизиқиш бўлса футболга бормасдан ҳам футзалчи бўлса бўлади. Фақат футзалнинг ўзига яраша қонун-қоидалари бор.\n- Сиз катта футболда ўйнаб кета олмай мажбуран футзалга ўтганмисиз ёки қизиқиш бормиди?\n- Мен ёшлигимдан тўп тепишга қизиққанман. Футзалми, футболми фарқи йўқ эди. Фақат бошида ўзимни футболда синаб кўрдим. 7 ёшимдан бери футбол ўйнайман. Энг биринчи Жиззахнинг “Динамо” жамоасига қатнаганман. Озми-кўпми футбол ўйнадим, шундан сўнг мураббийим Мусурмон ака Қаҳрамонов маслаҳати билан футзалга бордим. Шу-шу футзалчи бўлдим. Ҳозир футзалга қизиқиш футболга нисбатан анча баланд дея оламан.\n- Кейинчалик яна футболга қайтишингиз мумкинми?\n- Менда бундай режа йўқ. Ўйлайманки, ўз йўлимни футзалда топдим ва кейинчалик ҳам футзалчи сифатида ном чиқаришни хоҳлайман.\n- АГМК футзал клубига ўтишингиз қандай рўй берди?\n- Ўтган йил Бекободнинг “Металлург” клубида ўйнадим. Балки тўпурар бўлганим учунми ёки ўйин услубим маъқул келдими, АГМКдан таклиф тушди ва шундан сўнг Олмалиқ шаҳри жамоасига ўтдим.\n- “Металлург” таркибидаги голларни ҳисоблаб борганмисиз?\n- Ҳа, албатта. Ўтган йил Ўзбекистон футзал чемпионати уй-меҳмон тарзида ўтказилганди. Мен ҳаммаси бўлиб 54та гол урганман. Адашмасам, тўпурарлар пойгасида АГМКдаги Жамолиддин Шарипов ва “Пахтакор”даги Феруз Фахриддиновдан кейин учинчи бўлдим.\n- АГМК футзал бўйича клублар ўртасидаги Осиё чемпионатида иштирок этиб қайтди. Бу мусобақа сизда қандай таассурот қолдирди?\n- Бундай нуфузли мусобақада биринчи марта иштирок этдим ва менда жуда яхши таассурот қолдирди. Бир нечта муҳим ўйинларда ҳаракат қилдик ва уларнинг ҳар бири ўзига хос даражада кечди.\n- Қайси учрашув кўпроқ ёдингизда қолди?\n- Ироқнинг “Нафт Ал Васат” клуби билан кечган баҳсни айтган бўлардим. Чунки бу жамоани мағлуб этиш бизга қулай имконият тақдим этди ва кейинги босқичга чиқишимизга замин яратди.\n- “Нафт Ал Васат” дарвозасига учта, умуман мусобақада 5та гол урдингиз. Бу кўрсаткичдан қониқдингизми?\n- Тўғриси, биринчи бор қатнашганим боис нечта гол уриш мен учун муҳим эмасди. Мен учун биринчи навбатда жамоамиз ютуғи ҳисобланади ва бунга ўз ҳиссамни қўшганимдан хурсандман.\n- АГМК биринчи ўйиндаги мағлубиятдан кейин қаторасига учта беллашувда ғалаба қозонди. Бу қандай рўй берди?\n- Биринчи учрашув оғир кечишини билардик ва шундай бўлди ҳам. Бош мураббийимиз Александр Петров шундай деди: “Мағлубиятдан кўп ҳам сиқилманглар, ҳали ҳаммаси олдинда, кейинги иккита ўйинни ютсак гуруҳдан чиқамиз”. Мураббийимиз айтган бу гаплари бизга далда берди ва охиригача курашдик.\n- Якунда тўртинчи ўрин қўлга киритилди. Натижа қониқарли бўлдими?\n- Учинчи ўрин билан қайтсак яхши бўларди. Лекин аввалги учта иштирокда АГМК бу йилгидек яхши натижа кўрсатмаганди. Шу боис тўртинчи ўринни ҳам ижобий деса бўлади.\n- Энг қийин баҳс қайси жамоага қарши кечди?\n- Мусобақа ярим финалида “Мес Сунгун” (Эрон) билан ўйнаб, 3:7 ҳисобида имкониятни бой бердик. Менимча, мана шу ўйин ҳар томонлама қийин ўтди.\n- Япониянинг “Нагоя Ошинс” клуби чемпионликни қўлга киритди. Бу сиз учун кутилмаган ҳол бўлдими?\n- Тўғрисини айтсам, мен олтин медалларни японлар олса керак деб ўйлагандим. Чунки ҳал қилувчи баҳсни “Нагоя Ошинс” “Мес Сунгун”га нисбатан анча дадил ўтказди. Негадир Эрон жамоасининг финалда омади келмади, ваҳоланки улар ҳам жуда кучли клуб.\n- “Мес Сунгун”нинг кучли томонлари нимада экан?\n- Рақибнинг кучини кўпроқ мураббийлар баҳолагани маъқул. Биз эса паркетга тушгач мураббий айтганини бажаришга ҳаракат қиламиз. Эронликлар кучли, лекин улар билан ўйнаса бўлади, балки тез орада уларни мағлуб этармиз.\n- Мусобақада кўрсатган ўйинингизни қандай баҳолайсиз?\n- Ўйинимдан қониқдим, фақат учинчи ўрин учун кечган баҳсда ўз дарвозамизга тўп киритиб қўйганим жуда аламди бўлди.\n- Вьетнамнинг “Тай Сон Нам” клуби билан кечган ҳар икки учрашувдаги мағлубиятни қандай изоҳлайсиз?\n- Биринчи ўйин майли, гуруҳ босқичи эди, аммо учинчи ўрин учун баҳсда уларни ютишимиз шарт эди. Биринчи таймда ҳисобни 3:1 кўринишга олиб келиб танаффусга йўл олдик. Лекин иккинчи таймда хатолар юзага келди ва шу туфайли 4:6 ҳисобида ютқазиб қўйдик. Уларда асосий ишни эронлик ва япониялик легионер бажараркан. Агар легионерлари бўлмаганида биз ютиб кетармидик.\n- Мана шу ўйиндаги автогол рақиб учун муҳим роль ўйнади деб ҳисоблайсизми?\n- Нима бўлганда ҳам ўша вазиятда автогол бўлмаслиги керак эди. Чунки бу ўйин тақдирини ўзгартириб юборди. Ҳалигача ўзимни айбдордек ҳис қиламан. Биринчи тўртталик алмашганидан кейин мен паркетда қолдим, ўшанда толиқиб қолдим шекилли тўпни узоққа тепиб юбораман деб кутилмаганда ўз дарвозамизга киритиб қўйдим.\n- Келинг, энди бироз Ўзбекистонда футзал даражаси ҳақида суҳбатлашсак.\n- Бизда ҳам футзал савияси ёмон эмас, фақат яна озгина эътибор берилса яхши бўларди. Лекин чемпионат савияси чакки эмас. АГМК, “Пахтакор”, “Локомотив” каби жамоалар яхши ўйин кўрсатяпти. “Сўғдиёна”да Нодир Элибоев ёшларни тарбиялаб беряпти.\n- Ўзимизда ва четда қайси футзалчиларга ҳавас қиласиз?\n- Дилшод Раҳматов, Даврон Чориев, Фарҳод Абдумавлонов каби футзалчилар ўйинларини кузатиш ёқади. Четдан эса эронлик Ҳуссейн Тойиби ва япониялик Казуя Шимизунинг ҳаракатлари доим илиқ таассурот қолдирган. Менинг кумирим Баҳодир Аҳмедов бўлганлар. Баҳодир ака осиёлик футзалчилар рейтингида 6-ўринга чиққандилар. Жуда чиройли ўйинлар кўрсатган.\n- Келажакда нимани ният қиласиз?\n- Мен ҳам легионер бўлиб четда ўзимни синаб кўрсам дейман. Кучлироқ чемпионатга боришни хоҳлайман. Ўз ўйиним билан миллий терма жамоага ёрдам беришни истайман.\nОЧЛ. "Пахтакор" - "Шаҳр Ходро" 3:0 10\nШота Арвеладзе: “Нима учун сиз фақат бир футболчи билан тушлик қилаяпсиз?” 50\nСтефано Кузин: “Пахтакор”нинг ғалабаси бизга дарс бўлди” 15\nОЧЛ. "Пахтакор" "Шаҳр Ходро"ни йирик ҳисобда мағлуб этди 312\nОЧЛ. "Пахтакор" стадиони бугунги ўйинга тайёр 24\n"Пахтакор" - "Шаҳр Ходро". Жамоаларнинг асосий таркиблари билан танишинг 72\nБугун 16:00. "Пахтакор" - "Шаҳр Ходро" 48


Организмимиздаги ўзгаришларга ўзимиз сабабчимиз, десам ишонасизми? Батафсил... Янги шарх қўшиш ЖИГАРГА, БУЙРАККА ВА ҚАНДЛИ ДИАБЕТДА ФОЙДАЛИ – ГРЕЧИХА!\nГречиха – темир моддасига бойлиги билан бошоқли ўсимликлар орасида чемпион ҳисобланади. Батафсил... Янги шарх қўшиш КАРАМНИНГ 9 ФОЙДАСИ\nАгар сизни томоқ оғриғи, ачишиши ёки овоз бўғилиб қолиши билан боғлиқ муаммолар қийнаса, ярим стакан карам шарбатига тенг миқдорда қайнатилган сувни қўшинг-да, ғарғара қилинг. Карам нафас йўлларидаги инфекцияни бартараф этиб, яллиғланишни тузатади. Батафсил... Янги шарх қўшиш СУМАЛАК ЖИСМИМИЗНИ ТЕТИКЛАШТИРИБ, КУЧ-ҚУВВАТИМИЗНИ ОШИРАДИ\nХалқимизнинг энг севимли миллий таомларидан бири сумалак буғдой дони кўкатидан тайёрланади. Батафсил... Янги шарх қўшиш ВИТАМИНЛАРГА БОЙ БАҲОР КЎКАТЛАРИ\nБаҳор фаслида борлиқда содир бўладиган ўзгаришлар инсон организмига ҳам таъсир кўрсатади. Батафсил... Янги шарх қўшиш РЕДИСКА ЕНГ, ШАМОЛЛАМАЙСИЗ!\nТўқ пушти рангдаги редиска таркибида оқсил, углевод, витамин ва минерал тузлар бўлиб, кўклам пайти толиққан организмга тетиклик улашади. Батафсил... Янги шарх қўшиш ҚОМАТ УЧУН ЗАРАРЛИ ИЧИМЛИКЛАР\nҚадоқланган шарбат саломатлик ҳамда қомат учун фойдали деб ўйласангиз, бироз адашасиз! Батафсил... Янги шарх қўшиш КЎКРАК БЕЗИ САРАТОНИГА ҚАРШИ МАҲСУЛОТЛАР\nСаратон касалликлари профилактикасида тўғри овқатланиш муҳим аҳамият касб этади. Батафсил... Янги шарх қўшиш ТОЛИҚИШНИ ЕНГИШ УЧУН 4 МАҲСУЛОТ\nОлма кверцетинга бой бўлиб, чарчоқ ҳиссини енгиш учун асқотади. Айниқса диққатни жамлай олмаслик қийнаётганида олма истеъмол қилиш лозим.\nКун давомида тик оёқда юриб, уйга қайтдингиз. Музлатгичингизда 1 дона банан топилса, овқатдан олдин еб олинг. Банан қўл-оёқ мушакларига куч беради.\nБолаларни ухлатиб, алламаҳалгача ҳисобот тайёрладингиз. Эртасига эса тунги бедорлик юз-кўзингиздан билиниб туради. Бунда сизга 2 дона қайнатилган тухум истеъмол қилиш ёрдам беради.\nСумкангизда майиз, бодом ёки ерёнғоқ бўлиши лозим. Ишда бироз толиққандай бўлсангиз, тановул қилиб олсангиз бўлгани. Янги шарх қўшиш ПИЁДА ЮРИШНИНГ 7ТА ДАВОСИ\nБританиялик олимларнинг аниқлашича, ҳар куни 1 соат давомида пиёда сайр қилган кишилар юрак хасталикларига камроқ дучор бўлишаркан. Батафсил... Янги шарх қўшиш Бошқа мақолала...\nСУВ ИЧИШИМИЗНИНГ ТАНАМИЗГА 20 ФОЙДАСИ


Фермерлар ички ариқ ва каналларини сув сатҳини ростлаш ҳамда сув ўлчаш қурилмалари билан жиҳозлаш - IARC UZ\nФермерлар ички ариқ ва каналларини сув сатҳини ростлаш ҳамда сув ўлчаш қурилмалари билан жиҳозлаш\n06 май 2019 10:36 185\nСуғориш тармоғини кўздан кечириш ва иншоот қуриладиган жойни танлаш\nФермер хўжалиги суғориш тармоғининг СИУ каналидан сув олиш жойларини сув сатҳи ва сарфини ўлчашга имкон берадиган иншоотлар билан жиҳозлаш давр талаби ҳисобланади.\nИншоот қуриладиган жойга бўлган талаблар асосан қуйидагилардан иборат:\n- Каналнинг тўғри участкаси бўлиши;\n- Қурилиш техникаси ва қурилиш материалларини олиб келишга имконият берадиган йўл мавжуд бўлиши;\n- Каналнинг лойқа ва бегона ўтлардан тоза бўлиши, дарахтларнинг иншоот қурилиш ишларини бажаришга ва уларнинг кейинги эксплуатациясига халал бермаслиги;\nИншоот қуриладиган жой\nСув ўлчаш ва сув сатҳини ростловчи иншоотлар турини танлаш\nУшбу иншоотларнинг бир қанча турлари мавжуд бўлиб, суғориладиган майдон ўлчами, керак бўладиган энг катта сув сарфи миқдори ва сувдаги мавжуд лойқа оқизиқлари миқдорига қараб керакли иншоот тури танланилиши лозим бўлади.\nСАНИИРИ сув ўлчаш нови\nИншоотларни лойиҳалаш ва қуриш\nҲар қандай иншоотни қуришдан олдин лойиҳалаш ишлари бажарилиши лозим. Лойиҳа ишларини махсус лойиҳалаш корхоналари бажаришади. Сув хўжалиги объектларини лойиҳалашга лицензияга эга бўлган махсус корхоналарни Ҳавза бошқармасидан, туман ирригация бўлимидан сўраб, билиб олиш мумкин. Худди шунингдек, сув хўжалиги иншоотларини қуриш учун ҳам махсус тажриба ва рухсатномаси бўлган ташкилотларни жалб этиш мақсадга мувофиқ бўлади.\nФермер хўжалигида сув ҳисоботини юритиш\nСув сарфини ўлчашга имкон берадиган иншоотни қуриш ишлари тўла-тўкис бажарилганидан сўнгра унга паспорт тузилади ва керакли маълумотлар ушбу паспортда ўз аксини топади. Бу маълумотларга қуйидагилар киради:\n- Иншоот жойлашган каналнинг чизиқли схемаси;\n- Иншоот тури ва ўлчамлари;\n- Иншоот қурилган сана;\n- Иншоот сув сарфи жадвали;\n- Иншоотни қиёслаш ва аттестациядан ўтказган ташкилот ходими имзоси ва муҳри;\n- Навбатдаги аттестация ўтказилиши керак бўладиган сана.


Бухоро – Мискин темир йўли очилдиHaqida.net\nHome Mahalliy Бухоро – Мискин темир йўли очилди\nБухоро – Мискин темир йўли очилди\nҚурилиш давомида қарийб 22 миллион куб метрлик тупроқ ишлари бажарилди. 121 сунъий иншоот, 12 кўприк ва 6 йўл ўтказгич, 5 станция ва 5 разъезд барпо этилди. Бунёдкорлик ишларига 2 мингга яқин ишчи-мутахассис, мингдан зиёд қудратли замонавий техника ва механизмлар жалб этилди. Мустақиллик йилларида барпо этилган Султон Увайстоғ – Нукус, Тошгузар – Бойсун – Қумқўрғон, Ангрен – Поп темир йўл линиялари қурилишида мамлакатимизнинг улкан техник имконияти билан бирга, ишчи-мутахассисларнинг катта салоҳияти ҳам намоён бўлган эди. Ана шу лойиҳаларда орттирилган тажриба Бухоро – Мискин линиясини бунёд этишда алоҳида аҳамиятга эга бўлди.\nТадбирда Ўзбекистон Республикаси Бош вазирининг биринчи ўринбосари – “Ўзбекистон темир йўллари” акциядорлик жамияти раиси А.Раматов, Қорақалпоғистон Республикаси Жўқорғи Кенгеси раиси М.Ерниязов, Хоразм вилояти ҳокими И.Собиров, Бухоро вилояти ҳокими Ў.Барноев сўзга чиқди.\n«Қомусимиз – фахримиз» мавзуида маънавий-маърифий тадбир бўлиб ўтди


Дрис Мертенс: "Милан" устидан ҳақли ғалабага эришдик\n26 август, 2018, 10:35\nТеглар:Мертенс | Наполи | Милан\n"Наполи" ҳар ўйинда ғалаба учун ҳаракат қилади.\n“Наполи” форварди Дрис Мертенс кеча А Сериянинг 2-туридан ўрин олган “Милан”га (3:2) қарши ўйиндан сўнг қўлга киритилган қийин ғалаба ҳақида гапириб ўтди.\n“Бизда кучли жамоа шаклланган. Ўтган мавсум биз 91 очко тўплашга муваффақ бўлдик. Энди биз фақат олға қадам босиб, ҳар бир ўйинда ғалаба қозонишга ҳаракат қиламиз. Бугун эса биз ҳақли равишда ғалаба қозондик деб ўйлайман.\nСтадионда минглаб ишқибозларни кўрганимдан ҳурсандман. Чунки, ҳозир август ва кўпчилик пляжларда дам олмоқда. Мухлисларга раҳмат айтмоқчиман. Айнан улар бугунги жангда ғолиб чиқишимизга ёрдам беришди”, - дейди бельгиялик футболчи.\nИбраҳимович, Роналду, Гасперини ёки Гаттузо! Уларнинг қай бири ЕЧЛсиз қолади?\nВидео "Милан" ўз майдонида "Наполи"га ютқазиб қўйди (видео)


Toshkent islom universiteti - Абул-Баракот Насафий\nМовароуннаҳрнинг машҳур шаҳарларидан бири – Насафдан ислом илмларининг турли соҳалари бўйича етук асарлар яратган олимлар етишиб чиққанлар. Ҳофизиддин Абул-Баракот Абдуллоҳ ибн Аҳмад ибн Маҳмуд Насафий мана шу олимлар сирасига киради. Тарихчи Муҳаммад Шафиқ Ғирболнинг таъкидлашича, 1232 йилда Насаф шаҳрида таваллуд топган бўлиб, унинг ёшлиги Бухоро шаҳрида ўтган. Абул-Баракот Насафий, илм олиш мақсадида кўплаб шаҳарларни кезади ва шуҳрат қозонади. Таҳминан милодий 1280 йилларда у Кирмон шаҳридаги мадрасада мударрислик қилган. Сўнг, ўша даврда йирик илм марказларидан ҳисобланган Бағдодга бориб, илмий мажлислар ташкил қилган ва талабаларга таълим берган.\nАбул-Баракот Насафий ҳақида олимлар томонидан кўплаб илиқ фикрлар билдирилган. Жумладан, Абдулҳай Лакнавий олим ҳақида шундай дейди: “У замонасида тенги йўқ комил имом, фиқҳ ва усулул-фиқҳ олимларининг пешвоси, ҳадис ва унинг маъноларида ўткир олим бўлган”. Ибн Ҳажар Асқалоний эса уни “алломаи дунё” деб таърифлаган бўлса, Ибн Камол Бошо “Кучли билан заифни ажрата оладиган, асарларида такрор ва кучсиз сўзлар келтирмайдиган муқаллид, фақиҳ олимлар жамоасидандир. У билан ижтиҳод даври тугаган. Ундан кейин мазҳабда ижтиҳод қиладиган мужтаҳид қолмаган” – деган.\nИмом Абул-Баракот Насафий 1310 йилда вафот этиб, Бакиристоннинг Ийжаз шаҳрида дафн этилган.\nАбул-Баракот Насафийнинг умумий ҳисобда 13 та асари бўлиб, уларнинг барчаси бизгача етиб келган. Улардан 5 таси фиқҳ, 4 таси калом, 3 таси усулул-фиқҳга ва биттаси тафсирга бағишланган. Ҳозиргача бу асарларнинг 6 таси нашр этилган. Тадқиқотчилар муаллифнинг асарлари фақат диний илмларга оид бўлганини қуйидагича изоҳлайдилар: “Мўғуллар даврида ҳамма соҳа сингари диний соҳада ҳам инқироз кузатилди. Шунинг учун, Насафий сингари олимлар дин илмларини жонлантириш эҳтиёжидан келиб чиқиб, шундай асарлар таълиф этганлар”. Юқорида таъкидлаб ўтганимиздек, Насафийнинг илмий мероси ислом илмларининг турли соҳаларига бағишлаб ёзилган. Уларни қуйидагича тавсифлаш мумкин.\n“Мадорикут-танзил ва ҳақоиқут-таъвил” (Қуръон моҳияти ва таъвил ҳақиқатлари) Насафийнинг энг машҳур асарларидан ҳисобланади. Аксар тадқиқотчилар муаллиф асарни Байзовий ва Замахшарийнинг тафсирларидан қисқартириб олган, деб таъкидлайдилар. Лекин, муаллиф “Кашшоф”даги мўътазила эътиқодига мувофиқ масалаларни чиқариб ташлаб, уни аҳли сунна вал-жамоа эътиқодига мос равишда ёзган. Тафсир “Кашшоф”дагидек савол-жавоб услубида ёзилган. Асардаги ёлғон ва заиф ривоятларга Насафий ўз эътирозларини билдирмаган. Китобнинг босма нусхалари Ҳиндистон, Миср, Туркиядаги кутубхоналарида мавжуд. ЎзР ФА Шарқшунослик инситути қўлёзмалар фондида ушбу мўътабар тафсирнинг ўнлаб нусхалари сақланади. Ҳинд олимларидан Муҳаммад Абдулҳақ асарга ҳошия ёзган ва у 4 жилдда нашр этилган. Мазкур асар раъйга оид тафсир ҳисобланиб, унда луғат имкониятларидан келиб чиққан ҳолда Қуръон сўзларини очиб беришга ҳаракат қилинган.\nАксар муаллифлар ва халқ орасида “Канз” деб танилган, Насафийнинг “Канзуд-дақоиқ” (Нозик масалалар хазинаси) асари ҳам илм аҳллари орасида шуҳрат қозонган. Асар фуруъ масалаларига бағишланган бўлиб, унда Абу Ҳанифа ва унинг шогирдлари, Имом Молик, Имом Шофеъий сингари мужтаҳидларнинг қарашлари келтирилган. Эътиборли жиҳати шундаки, асарда машҳур мужтаҳидлар ҳақида гап кетганда, уларнинг исмлари бош ҳарфлари берилган, холос. Масалан, Абу Ҳанифа “ح” (ҳа), Абу Юсуф “س” (син), Имом Муҳаммад “م” (мим) ҳарфлар билан берилган. “Канзуд-дақоиқ” олимлар наздида, “Мухтасарул-қудурий”дан кейинги, иккинчи мўътабар китоб ҳисобланади. У Абдуллоҳ ибн Абдураҳим томонидан урду тилига, Муҳаммад ибн Жаммод томонидан эса, форс тилига таржима қилинган. Асарнинг қўлёзма нусхалари Британия (30та), Покистон (1та) кутубхоналарида сақланмоқда. Шунингдек, ЎзР ФА Шарқшунослик инситутида 7 та қўлёзма нусхалари мавжуд.\n“Ал-Кафи” (Кифоя қилувчи) – фиқҳ илмига оид бўлиб, унда ибодат, муомалот каби турли масалалар батафсил шарҳланган. Насафий ушбу асарни Кирмонда мударрислик қилган даврида ёзган, дейиш ҳақиқатга яқинроқ. Чунки муаллиф талабаларга “Ал-Вафи”ни тушунишни осонлаштириш мақсадида тасниф қилган. Асар 331 саҳифадан иборат бўлиб, ЎзР ФА Шаршунослик инситути қўлёзмалар фондида 3113/II рақами билан сақланмоқда.\n“Ал-Мустасфо” (Танланган) фиқҳга оид асар бўлиб, муаллиф унда мужтаҳид олимларнинг муайян масалалар бўйича фикрларини бериб ўтган. Асар Муҳаммад ибн Юсуф Самарқандийнинг “ал-Фиқҳун-нафиъ” китобига ёзилган шарҳ ҳисобланади. Китобнинг ҳажми 209 саҳифадан иборат бўлиб, ЎзР ФА Шарқшунослик инситути қўлёзмалар фондида 3215 рақами билан сақланмоқда.\nОлимнинг ақидага оид “Умдатул-ақоид” (Ақоид асослари) асари мухтасар ҳолда ёзилган бўлиб, калом илмига оид муҳим масалаларни ўз ичига олган. Эътиборли жиҳати шундаки, муаллифнинг ўзи шарҳ ёзган. Бундан ташқари, Аҳмад ибн Аваз, Муҳаммад ибн Юсуф, Абу Тоир каби олимлар ҳам мазкур китобга шарҳ битганлар. “Умдатул-ақоид”нинг асл матни чоп этилмаган. Насафийнинг ақида илмига оид “Баҳрул-калом”, “Ал-эътимод фил-эътиқод”, “Умдат ақидат аҳлис-сунна вал-жамоа” каби асарлари ҳам мавжуд.\nНасафийнинг “Ал-Манор” (Маёқ) номли асари усул ул-фиқҳ ва унинг қонун қоидалари ҳақида бўлиб, унда Қуръон, ҳадис, ижмоъ ва қиёс асосида ҳукм олиш услублар баён этилган. Олим ўз китобини Паздавий ва Сарахсийнинг усул асарлари асосида тасниф этган. Асарнинг қўлёзма нусхалари Деҳли, Истамбул ҳамда ЎзР ФА Шарқшунослик қўлёзмалар инситутида сақланмоқда. Шунингдек, муаллифнинг усул ул-фиқҳга оид “Кашфул-асрор”, “Доиратул-вусул ила илмил-усул” номли асарлари ҳам мавжуд.\nАбул-Баракот Насафий ўз даврида дин илмларини қайтадан жонлантиришга ҳаракат қилди. Унинг асарлари нафақат ўша даврга оид масалалар, балки, бугунги кундаги ўта долзарб муаммоларга ҳам калит бўла олади.\nМаълумот islamcenter.uz сайтидан олинди\nBu hafta\t 18469\nBu oy\t 54601\nHammasi bo'lib\t 429940


Америка Қўшма Штатлари Марказий Осиёда «С5+1» форматида учрашув ўтказишни режалаштирмоқда – Mulohaza.uz\nАмерика Қўшма Штатлари Марказий Осиёда «С5+1» форматида учрашув ўтказишни режалаштирмоқда\n«С5+1» Марказий Осиёнинг беш давлати ва АҚШ ташқи сиёсат маҳкамалари раҳбарларининг мулоқотини англатади. Ўзбекистон, Қозоғистон, Қирғизистон, Тожикистон, Туркманистон ташқи ишлар вазирлари ва АҚШ Давлат котибининг ушбу форматдаги илк учрашуви 2015 йил 1 ноябрда Самарқандда бўлиб ўтган. Бу ҳақда ЎзА хабар бермоқда.\nХорижий оммавий ахборот воситаларида тарқатилган хабарларга кўра, АҚШ Давлат котиби ёрдамчисининг биринчи ўринбосари Элис Уэллс «С5+1» форматидаги шерикликни амалий ва самарали деб атаган.\nАввалги маъмурият томонидан йўлга қўйилган бу формат АҚШ Президенти Дональд Трамп томонидан ҳам тўла қўллаб-қувватланмоқда, деган Элис Уэллс. Давлат котибимиз Рекс Тиллерсон Нью-Йоркда ўз ҳамкасблари билан бу доирада учрашганди. Келгусида Марказий Осиёда шундай учрашув ўтказилади. Бу лойиҳани мустаҳкамлаш учун АҚШ Конгресси 15 миллион доллар маблағ ажратган.\n«С5+1» форматида ўтказиладиган навбатдаги учрашув Марказий Осиё давлатлари ва АҚШ ҳамкорлигини янада мустаҳкамлашга хизмат қилади.\nКўрилган : 277\nАндижонда аёлини ўйнаши билан кўрган эркак уни бўғиб...\nЎзбекистон Республикаси Президенти журналистларга...\nЭҳтиёт бўлинг! Telegram`да фирибгарлар пайдо бўлди...


Ўзбекистонда 28 август куни 376 кишида коронавирус аниқланди. Соғайиш кўрсаткичи бўйича рекорд яна янгиланди - Daryo\n23:59, 28.08.2020 131640\nЎзбекистонда 28 август куни 376 кишида коронавирус аниқланди. Соғайиш кўрсаткичи бўйича рекорд яна янгиланди\nЎзбекистонда 27 август соат 23:30 дан 28 август соат 23:30 га қадар коронавирус юқтириб олиш билан боғлиқ 376 та ҳолат қайд этилди. Кетма-кет тўртинчи кун касалланганлар сони 400 нафарга етмаяпти. Янги ҳолатлардан сўнг Ўзбекистонда коронавирусга чалинганлар сони 40823 нафарга етди.\nССВ ҳисоби бўйича 303, «Дарё» ҳисоби бўйича 312 киши коронавирус асоратларидан вафот этган.\nЯнги касалланган 376 кишининг барчаси тана ҳарорати кўтарилгани боис профилактика мақсадида ҳамда коронавирусга чалинган беморлар билан мулоқотда бўлганлиги сабабли намуна олинган фуқаролар орасида аниқланган:\nТошкент шаҳрида — 256 нафар;\nТошкент вилоятида — 92 нафар;\nКун давомида 6 та ҳудудда коронавирусга чалиниш ҳолати қайд этилди. 28 август куни ўтказилган йиғилишда Ўзбекистон Президенти Шавкат Мирзиёев жорий ҳафтада кунига ўртача 370 нафар янги бемор аниқлангани, карантин талаблари юмшатилган ҳозирги шароитда ушбу рақам назорат кўрсаткичи бўлишини қайд этди. Президент ҳақиқий ҳолат бўйича рақамларни яширишга мутлақо йўл қўймаслик тўғрисида барча раҳбарларни огоҳлантирди. Бунга уриниш жиноий жавобгарликкача бўлган қатъий чораларга олиб келиши мумкинлиги таъкидланди.\nТошкент шаҳрида 256 кишида коронавирус аниқланди. Август ойида Тошкентда энг кам касаллик аниқланган кунда (25 август) 61 кишида, энг кўп касаллик аниқланган кунда (9 август) 509 кишида COVID-19 қайд этилди. Август ойида пойтахтда (карантин зонасида аниқланган ҳолатлар билан бирга) 10 506 та янги ҳолат аниқланди. Касалликка чалинганларнинг умумий сони 24 921 нафарга етди. Ўзбекистон бўйича коронавирусга чалинганларнинг 61 фоизи Тошкент шаҳри ҳисобига тўғри келмоқда.\nТошкент вилоятида 92 кишида COVID-19 аниқланди. Вилоятда 26 июлдан буён тўртинчи марта касалланиш ҳолатлари 100 тага етмади, улардан учтаси охирги 3 кунга тўғри келди. Август ойининг 28 куни ичида Тошкент вилоятида коронавирусга чалинганлар сони 4198 кишига кўпайди, бу вилоятдаги умумий касалланиш ҳолатларининг 60,6 фоизига тенгдир.\nНаманган вилоятида 11 кишида коронавирус қайд этилди. Август ойининг 16 кунида Наманганда янги касалланиш ҳолатлари рўйхатга олинган. Бу кунларда жами 158 кишида коронавирус аниқланди. Вилоятдаги жами касалланганлар сони 903 нафарга етди. Наманган вилояти коронавирусга чалинганлар сони 900 нафардан ошган Ўзбекистондаги 7-ҳудуд бўлди.\nСамарқанд вилоятида 8 кишида коронавирус аниқланди. Август ойининг ортда қолган 28 кунидан 22 тасида Самарқандда янги касалланиш ҳолатлари аниқланди. Бу кунларда 742 кишида COVID-19 қайд этилди. Вилоятда жами касалланиш ҳолатларининг (1680 та) 44 фоизи айнан август ойига тўғри келди.\nСурхондарё вилоятида 5 кишида COVID-19 қайд этилди. Август ойида вилоятда 92 кишида касаллик қайд этилди. Бу Сурхондарёдаги жами касалланиш ҳолатларининг 14,6 фоизига тенгдир.\nҚорақалпоғистон Республикасида 4 кишида коронавирус аниқланди. Ушбу ҳудудда 24 августдан бери энди янги ҳолатлар рўйхатга олинди. Республикада август ойида 92 кишида COVID-19 қайд этилди, бу Қорақалпоғистондаги жами касалланиш ҳолатларининг 20 фоизига тенгдир.\nССВ Тошкент шаҳрида 4 нафар, Тошкент вилоятида 1 нафар, жами 5 нафар коронавирусга чалинган бемор вафот этганини хабар қилди.\nБиринчи ўлим. Тошкент шаҳри Яшнобод туманида яшаган 63 ёшли М.К. исмли эркак вафот этган.\nИккинчи ўлим. Тошкент шаҳри Яшнобод туманида яшаган 59 ёшли М.У. исмли аёл вафот этган.\nУчинчи ўлим. Тошкент вилояти Олмалиқ шаҳрида яшаган 74 ёшли Р.У. исмли аёл вафот этган.\nТўртинчи ўлим. Тошкент шаҳри Шайхонтоҳур туманида яшаган 56 ёшли С.У. исмли аёл вафот этган.\nБешинчи ўлим. Тошкент шаҳри Учтепа туманида яшаган 70 ёшли Ш.У. исмли аёл вафот этган.\nҲозиргача Соғлиқни сақлаш вазирлиги 303 кишининг коронавирус асоратларидан вафот этганини хабар берди. «Дарё» ҳисоби бўйича коронавирусга чалингач, вафот этганлар сони 312 нафарни ташкил этмоқда. Давлат хизматлари агентлиги 15 июль куни Навоий вилоятидаги 61 ёшли ходими Адҳамжон Деҳқонов, Маданият вазирлиги эса 18 июль куни 32 ёшли ходими Акмал Ирисов коронавирус асоратларидан вафот этгани, Олмалиқ шаҳри ҳокимлиги 9 ва 15 июль кунлари шаҳар шифохоналарида вафот этган икки аёлда коронавирус тасдиқлангани ҳақида хабар берган. Шунингдек, 19 июль куни Чилонзор тумани Санитария-эпидемиологик осойишталик маркази бактериология лабораторияси мудири 62 ёшли Марҳабо Аҳмедова, 22 июлда бош прокурорнинг собиқ ўринбосари, Қорақалпоғистон прокуратурасида бўлим бошлиғи бўлиб ишлаётган 66 ёшли Ҳакимбай Халимов коронавирус асоратларидан вафот этгани хабар қилинган. 31 июль куни Жиноят ишлари бўйича Тошкент вилоят суди судьяси, 53 ёшли Хайриддин Шермуҳамедов, 1 август куни Тойлоқ тумани прокурори Фарҳод Абдухолиқов, Инновацион соғлиқни сақлаш миллий палатаси «Буюк келажак» кенгаши эксперти Санжар Жалолов 58 ёшида вафот этгани хабар берилди. Бироқ ушбу тўққиз ҳолат ҳақида ССВ томонидан айни вақтгача ахборот берилмаган.\nАйни пайтда тиббиёт муассасаларида даволанаётган 2573 нафар бемордан 301 нафари оғир, 131 нафари эса ўта оғир аҳволда. Бир кун аввал аҳволи оғир ва ўта оғир беморларнинг умумий сони 433 нафардан 412 нафарга тушганди, энди эса 432 нафарга етди. Ҳозирда даволанишни давом эттираётганларнинг 16,8 фоизининг аҳволи оғир бўлиб турибди. Бу охирги 11 кун ичидаги энг юқори кўрсаткичдир.\n28 август куни Ўзбекистоннинг 7 та ҳудудида 747 нафар бемор коронавирусдан соғайди. Август ойида 25 марта соғайганлар сони кунлик касалланиш кўрсаткичидан юқори бўлмоқда.\n536 нафари Тошкент шаҳрида;\n156 нафари Тошкент вилоятида 156 нафар;\nҲозирда касаллик қайд этилган жами 40823 нафар бемордан 37947 нафари соғайиб, даволаниш кўрсаткичи пандемия даврида биринчи марта 93 фоизгача кўтарилди. Бу янги рекорд ҳисобланади.\nСоғлиқни сақлаш вазирлиги маълумотлари бўйича айни пайтда 2573 нафар бемор COVID-19’дан даволанмоқда. 29 июль куни беморлар сони 9500 дан ортиқ эди. 30 июлдан бошлаб даволанаётган беморлар сони камая бошлади. Айни пайтда даволанаётган беморлар сони икки ой ичидаги минимумга тушди — 28 июнь куни 2597 нафар бемор коронавирусдан даволанаётганди.\nҲозирда энг кўп бемор Тошкент шаҳрида даволанмоқда — 1914 нафар. Фарғонада 2, Жиззахда 7, Хоразмда 9, Қорақалпоғистонда 12, Навоийда 12, Андижонда 22, Сурхондарёда 22, Сирдарёда 26, Қашқадарёда 35, Бухорода 39, Наманганда 42, Самарқандда 103 ва Тошкент вилоятида 328 нафар бемор қолди.\nТошкент шаҳрида коронавирусдан даволанаётганлар сони 27 июндан буён биринчи марта 2000 нафардан камайди. Тошкент шаҳрида даволаниш кўрсаткичи 91 фоизни ташкил этмоқда, қолган ҳудудларда бу натижа 92 дан 99 фоизгача етган.\n23:44, 27.09.2020 138653\n16:43, 02.10.2020 159405\n10:22, 04.10.2020 185489\n02:22, 28.01.2021 1254\n23:27, 25.01.2021 79887\n22:56, 26.01.2021 68515\n23:11, 26.01.2021 60943\n09:56 Бугун 52089


Исроил БМТ таклифини рад қилди\nИсроилнинг БМТдаги элчиси Михаэл Оран ўтган ой охирида Ғазога инсонпарварлик ёрдами олиб кетаётган тўққиз нафар фаол ўлдирилгани юзасидан Исроил узр сўрамаслигини билдирди.\nТел Авив ўтган ҳафта Ғазога инсонпарварлик ёрдами олиб кетаётган Туркия кемаларига Исроил кучлари ҳужум қилгани хусусида халқаро комиссия текширув ўтказишига рухсат бермаëтир.\nМихаэл Орен АҚШ телевидениесига Исроил ўз ҳарбийларини текшириш имконияти ва ҳуқуқига эга эканини таъкидлади. У, шунингдек, фаластинликлар тарафдори бўлган тўққиз нафар фаол ўлдирилгани юзасидан Исроил узр сўрамаслигини қайд этди.\n6 июн куни Исроил бош вазири Бенямин Нетаняҳу ҳукумат вазирлари билан Ғазога жорий қилинган қамалга зид равишда инсонпарварлик ёрдами олиб кетаётган Туркияга қарашли кемада 9 нафар фаол Исроил ҳарбийлари томонидан ўлдирилгани юзасидан мустақил текширув ўтказиш ҳақидаги БМТ таклифини муҳокама қилди.\nБМТ Бош котиби Бан Ки Мун “Мовий Мармара” номли кемада юз берган қонли воқеа юзасидан халқаро мутахассислар гуруҳи текширув ўтказиши ва гуруҳга Янги Зеландия бош вазири Жеффри Палмер бошчилик қилишини таклиф қилди. Бан Ки Мун шу масалани Исроил бош вазири Бенямин Нетаняҳу билан ҳам телефон орқали муҳокама қилди.\nМай ойи охирида Исроил десант кучлари инсонпарварлик ёрдами олиб кетаётган кемаларда ўтказган рейд чоғида саккиз нафар Туркия фуқароси ва бир нафар америкалик турк нобуд бўлган эди.\nАйни пайтда Исроил расмийлари Туркия газеталарида чоп этилган фотосуратлар калтакланган исроиллик аскарлар ўзини ҳимоя қилиш учун қурол ишлатганини тасдиқлашда ёрдам беришини айтди.\n6 июн куни Исроил Ғазога жорий қилинган қамалига зид равишда инсонпарварлик ёрдами олиб боришга уринган Ирландияга қарашли “Rachel Corrie”номли кеманинг етти нафар фаолини Иорданияга депортация қилди. Бу кема 5 июн куни Исроил ҳарбийлари томонидан қўлга олинган. Ҳибсга олиш пайтида фаоллар Исроил ҳарбийларига қаршилик кўрсатмаган.\nТуркияда бош вазир Ражаб Тоййиб Эрдўғон Анқара расмийлари Исроилнинг Ғазога жорий қилган қамали тўхтатилишига қаратилган ҳаракатни давом эттиришини ва буни “давлат терроризми” деб ҳисоблашини айтди. Эслатиш жоизки, Ҳамас ҳаракати 2007 йилда Ғазо секторини ўз назоратига олганидан сўнг Исроил Ғазога жорий қилган қамалини кучайтирган.\nАйни пайтда 6 июн куни Исроилга қарши намойишлар давом этди. Хусусан, Марокаш пойтахти Работда минглаб одам Исроил байроқларини ёқди ва араб давлатларини “сукут сақлаётганлик”да айблади.\nЛиван пойтахти Байрутда бир неча юз одам Исроил ва АҚШ элчихоналари бинолари олдида норозилик намойиши ўтказди.\nАраб Лигасининг 47 аъзосидан иборат делегация Ғазо аҳолисига бирдамлик рамзи ўлароқ Мисрнинг Рафоқ чегара пунктини кесиб, Ғазо секторига ўтдилар.


АҚШ билан алоқалари ёмонлашган Покистон Хитойга юз бурмоқдами? - BBC News O'zbek\nАҚШ билан алоқалари ёмонлашган Покистон Хитойга юз бурмоқдами?\nImage caption Покистонннинг қабила ҳудудларида Ўзбекистон Исломий Ҳаракати жангарилари билан бирга уйғур жангчиларнинг ҳам амал қилиши айтилади.\nПокистон ўзининг қабила ҳудудларидаги уйғур жангариларини йўқ қилишга ваъда берган.\nБу ҳақда Покистон Ички ишлар вазири Раҳмон Малик Исломободда хитойлик ҳамкасби Мэн Цзяньчжу билан музокаралардан сўнг гапирган.\nЖаноб Малик "Хитойнинг душмани Покистоннинг ҳам душмани" эканини айтган. "Покистоннинг душмани ким бўлишидан қатъий назар,уларга қарши қаттиқ зарба берилади", - деб айтган жаноб Малик.\nПокистонннинг Афғонистон билан чегарадаги қабила ҳудудларида Ўзбекистон Исломий Ҳаракати жангарилари билан бирга, уйғур жангчиларнинг ҳам амал қилиши айтилади.\nХитой мусулмон уйғурларни бўлгинчилик ва терроризмда айблайди ва ғарбий Шинжон минтақасидаги ҳалокатли ҳужумлар учун масъул, деб билади.\nХитой ички ишлар вазирининг Исломободга ташрифи Покистон-АҚШ муносабатлари ёмонлашиб кетган пайтга тўғри келган.\nВашингтон Покистон жосуслик хизматларини Афғонистон пойтахти Кобулдаги қатор ҳужумлар учун масъул Ҳаққоний тармоғини қўллаб-қувватлашда айблаган.\nИсломобод эса бу даъволарни асоссиз, дея рад этади.\nПокистонлик таҳлилчилар Исломобод сўнгги можаро манзарасида АҚШ Покистон билан алоқаларни камайтирадиган бўлса, ўртада юзага келадиган дипломатик бўшлиқни тўлдириш учун Пекин билан янада яқинлашишга ҳаракат қилаётганини айтишади.\nПешоварлик таҳлилчи Раҳимулло Юсуфзайнинг Би-би-сига айтишича, Покистоннинг қабила ҳудудларидаги уйғурлар Хитойни безовта қилади, аммо улар Хитойни нишонга оладиган даражада кучга эга эмас.\n"Хитой Покистон ва Афғонистондаги уйғур жангариларидан хавотирда. Аммо бу уйғурлар жуда озчилик. Хитойнинг ўзи уларнинг сони 50 нафардан 80 нафаргача эканини айтади. Улар Покистондан Хитойга сизиб ўтишлари ёки уни нишонга олишлари осон эмас", - дейди покистонлик журналист.\nУнинг фикрича, Покистон томонининг сўнгги баёнотига АҚШ билан совуқлашиб кетган алоқалар манзарасида қаралиши керак.\n"Покистоннинг истаги Хитойга янада яқинроқ бўлиш ва ўзининг Вашингтонга қарамлигини камайтириш", - дейди таҳлилчи.\nАммо унга кўра, ҳозирги босқичда Хитой Покистон учун Американинг ўрнини боса олмайди.\n"Хитой ҳозирда иқтисодий қудратга айланган, аммо у хали ҳарбий қудрат даражасига етгани йўқ. Бундан ташқари, Пекиннинг АҚШ билан зиддиятга киришмаслик сиёсати ҳам бор. Шунинг учун Хитой хали Покистон учун АҚШ каби муҳим иттифоқчининг ўрнини боса олмайди.\nСешанба куни Нью Йоркдаги БМТ Бош Ассамблеяси анжуманида хитойлик ҳамкасби билан учрашган АҚШ Давлат Котибаси Ҳиллари Клинтон, хабарларга кўра, Хитойни Покистон борасида Вашингтон билан мулоқот бошлашга чақирган.